36KO GERRAK 80 URTE: ARGAZKIAK, IZENAK ETA IREKITA DIRAUTEN ZAURIAK | Euskal Herria | GARA Euskal Herriko egunkaria\n36KO GERRAK 80 URTE: ARGAZKIAK, IZENAK ETA IREKITA DIRAUTEN ZAURIAK\n36ko gerraren gaineko erakusketa bana jasotzen dute Zarauzko Photomuseumek eta Donostiako Koldo Mitxelena Kulturuneak. Argazki bidezko kontaketa kronologikoa proposatzen du lehenak; Donostiakoak, gerran parte hartu zuten 12.000 gipuzkoarren zerrenda bat osatu du lehen aldiz.\nGoiko argazkiko emakumea, burua estalita daukana, Nicolasa Ugartemendia da, Hendaiako hondartzan eserita. Ondoan, bere bi ilobak ditu. 36ko gerrak utzitako irudietako bat da, zuri-beltza, zaharra itxuraz, baina agian ez hainbeste. 80 urte igaro dira gerra hura hasi zenetik eta Nicolasa Ugartemendia, bere bi ilobekin batera, Gipuzkoatik alde egindako lehenengotariko errefuxiatua izan zen, guda hasi eta gutxira. 36ko gerraren hasieraren isla izan daiteke argazkia, baina zer irudik islatuko luke, egiaz, gerraren behin betiko amaiera, oraindik ere garai hartako zauriak irekita badaude?\nUgartemendiarena, gerra garaiko eta frankismoko beste hainbat argazkirekin batera –30 argazki inguruk osatzen dute bilduma– Zarauzko Photomuseum museoan ikusgai dago, “Euskal erbestea Gerra Zibilaren ondoren” erakusketan. Gogora Institutuak sortutako bilduma da, Josu Chueca EHUko irakasleak eta Iñaki Goiogana Sabino Arana Fundazioko historialariak komisariatutakoa. Urriaren 15etik azaroaren 24ra arte jasoko du erakusketa Photomuseumek.\nIbilbide kronologikoa proposatzen du erakusketak. Lehen erbesteratzeekin hasten da, eta “Habana” baporea ikusten da, 37ko maiatzean Erresuma Baturantz abiatzeko prest. Berau inguratzen, errefuxiatuak, horien artean gerrako umeak. Eusko Jaurlaritza 1937an hasi zen erbestean lehen aterpetxeak sortzen, kasurako Orthezen, non deserriratutako hainbat haur eskolatu zituzten.\nErakusketan aurrera egin ahala, gerrako umeak izan zirenen ahotsak tartekatzen dira, telebistatik hitz eginez, Gogorak ekoiztutako dokumental batean jasota. Erresuma Batura ihes egin zutenek esaten dute sekula ikusi gabekoak ikusi zituztela han; «emakumeek ere erretzen zuten». Venezuelara erbesteratutakoak, halaber, euskalduna dela aldarrikatu du, «baina venezuelarra ere bai». «Hainbeste urte pasatu dira...».\nEuskaldunak gerra piztu eta gutxira hasi ziren atzerrira ihes egiten, baina 1939 hasieran erbesteratu ziren masiboki, jakina denez, “Erretirada” deiturikoan. Katalunia faxisten esku erori zenean, 500.000 lagun inguruk zeharkatu zuten muga Pirinioetatik, ihesi, eta haietako askok Estatu frantseseko kontzentrazio-esparruetan amaitu zuten. Argeles-sur-Mer-eko hondartzan lehenik, ezein aterperik gabe, eta Gurseko kontzentrazio-esparruan gero. 5.000 errefuxiatutik gora giltzapetu zituzten Gurseko euskal eremuan. Erakusketako argazkietan ikus daitezke Kaseda, Tafalla edo Erriberriko erbesteratuen irudiak, aurpegia belztuta, barrakoiz osatutako hareazko zelai deslaian.\nBitartean, asko izan ziren Ameriketara joandako errepublikazaleak; batzuk, Photomuseumeko panel batean ikus daitekeen “De la Salle” lurrunontzian, aurretik agian Baionako geltokitik bertarako trena hartuta. Maleta eskuan ageri dira gerrako umeak, herria utzita Venezuelara joateko prest. Edo, akaso, ez hain prest. Baina joan ziren, hala ere.\nZuri-beltza eta kolorea\nDonostiako Koldo Mitxelena Kulturuneko (KMK) sarreran emakume miliziano baten argazkiak barruko erakusketa iragartzen du. Ikusleak, beharbada, “katolikoen hiltzaileak” dioen pintada topatuko du izenik ez duen emakume horren argazkian. Aitor Azurki kazetari eta KMKko “Gerra Zibila Gipuzkoan: Erresistentzia eta Duintasuna” erakusketaren sortzaileak esango luke erakusketaren helburuetako bat «probokatzea» dela; beraz, badirudi lortu dutela. Nahiz eta azaldu duen beste mota bateko probokazioa ere erdietsi dutela: «Jendea hunkitue egiten da».\nUrte eta erdiko ikerketa lanaren ondorioa da erakusketa hau, Salamancako artxiboetan ahaztuta zeuden historia zatitxoen bilduma. «Oso errekurtso gutxirekin» egin da, gainera. Aitor Azurkik eta Aitzol Arroyo historialariek sortu dute, eta Antoni Nicolau historialariak komisariatu. Abenduaren 28ra arte egongo da ikusgai.\nAzurkik eta Ainara Martin erakusketaren koordinatzaileak hartu gaituzte KMKren kanpoaldean. Martinek aldarrikatu du «humanitate» arteak bultzatu behar direla, ez direla bultzatzen, eta eraikinera sartu garenean, erakusketa humano batekin egin dugu topo. Beharrezko erakusketa bat, gainera, «zauriek irekita» dirautela baitiote.\nLehen kolpean, gerrako kasko bat, pistola metrailadore bat Eibarren egindako egurrezko kulatarekin eta fusil bat ikusten dira. Atzean, pertsonaia ezagunen argazki eta aipuak. Hor daude Jorge Oteiza, Rosa Luxemburg, Dolores Ibarruri edo Rosalia de Castro. Emilio Molaren aipu bat ere ageri da idatzita: «Terrorea egitea... guk bezala pentsatzen ez duen oro eskrupulu eta zalantzarik gabe deuseztatuz». «Guk kontrakoa egin nahi izan dugu», esan du Martinek.\nAurrera egin ahala, ezkerreko paretan, ezkutuan bezala, 36ko gerra garaiko irudi bat aurkituko dugu, zuri-beltzean, suntsipena ekartzen duena akordura. Zulo hondo bat eta ondoan haur bat, Eibarren. Beste aldean, gaur egungo argazkiak, koloretan, Gaza eta Sirian hartuta. «Gaur ere berbera gertatzen da, baina koloretan», esan du Azurkik. Eta parean, lau gizon, frontera abiatzeko prest. «Emakume bat etorri zen esanez eskuinekoa bere aita zela, komunista famatu bat», aipatu du kazetariak.\nBeste pareta batek emakume bat erakusten digu, fronteko lehen lerroan, argazkirako posatzen, kartutxera eta eskopetarekin. Gizonez inguratuta dago. Erakusketako altxorretako bat da argazki hau, diotenez, «oso zaila» delako Gipuzkoan emakumeak frontean ari diren irudiak aurkitzea. «Ezagunak ez diren argazkiak erabili ditugu. Ez da ohiko erakusketa bat, dokumentuz jositakoa. Nahiago izan dugu bisuala izatea, zertzeladak ematea baina informazio berrian sakonduz», esplikatu du Azurkik.\n«Ikastoletan-eta kontatu dizkiguten» gerra-gertakari nagusiez landa, «aitona-amonek sukaldeetan kontatzen dituzten istorioetan» sakondu dute. Eta hori areago bultzatzeko, partaidetza tailerrak ere deitu dituzte, hileroko azken ostiral arratsalde eta larunbat goizetan.\nZakuz osatutako lubakiak ezker-eskuin. Horien gainean, ezkerrean, gerrako gertakari garrantzitsuenak jasotzen dituen denbora-lerro grafiko bat. Eskuinean, gertakari horietako protagonisten izen-abizenak. 12.000 daude guztira. «Salamancatik ateratako informazioarekin, Gipuzkoan gerran parte hartu zuten gizon-emakumeen zerrenda bat osatu dugu, ez zelako existitzen. Banan-banan, ‘Negociado de movilización’ izeneko fitxen informazioa bildu dugu. Fitxa horretan gerrara borondatez joandako jendearen izenak eta datuak zeuden, eta pareta honetan jende askok topatu du bere familiakoren baten izena. Batzuek esan digute izenen bat falta dela», dio Azurkik. Eta horrek esan nahi du 12.000 baino gehiago ere badirela. Horietako batzuek istorioak ere landu dituzte.\nIrungo Santiago zubia, haurrak, hondakinak, eta propaganda: “Erresistentzia zen eta da egun ere garaipenerako bidea irekitzea”, Socorro Rojo de Españak sinatuta. Miliziano bati besotik ateratako bala bat, kartzelatik ateratako hiztegi zahar bat, kasualitatez edo ez, «incorruptible» (erostezin) hitza agerian. Gudari txartel bat, Jose Arandia, 17 urte. Duintasuna eta erresistentzia gogorarazten duten objektuak, sortzailearen iritziz. Deialdia egin zuten, herritarrek gerra garaiko objektuak erakusketarako utz zitzaten, eta horiek lortutako batzuk soilik dira.\nEta erakusketaren amaieran, beste gerra bat, honakoa amaiezina: errelatoaren gerra. Franco goratzen duten egunkariak, eta erresistentzia egiten dutenak. Asteon ere entzun dira «viva» batzuk. Dirudienez, 80 ez dira horrenbeste urte.


Maiatzaren 18a, Hernaniko Orona Gallery-n. Ehun lagun bildu ginen, Gipuzkoako Foru Aldundiak deituta, Euskara 4.0 dinamikaren bueltan. Ia bi orduz aletu genituen euskararen prozesuan aurrera egiteko jorratzen ari garen bilaketak. Hizlariak, jardun esparru ezberdinetakoak: GFA (Diputatu nagusia eta biok, Ogasuna, Kabia), EHU, HPS, Euskaltzaleen Topagunea, Soziolinguistika Klusterra, Hekimen, Euskalit eta Mondragon korporazioa. Euskararen biziberritze prozesua bidegurutzetik aurrera eramateko, elkarrekin bide bila gabiltza mota askotako erakunde eta eragileak; lankidetza emankorrean eta berrikuntza aldartearekin.\nBitxia izan zen ARGIAk han bertatik idatzitako kronikari jarri zion izenburua: “Euskalgintzaren zati bat eta Gipuzkoako Aldundiaren arteko lankidetza”. Ez nuen oso ondo ulertu, baina egunkari ingeles haren izenburu famatua ekarri zidan gogora: “Mantxa itsasarteko behelaino itxiak isolatuta utzi du kontinentea”.\nPubliko eta nabarmena izan da, norabide berean, Udaltop jardunaldian gertatu dena. Gizarte aktibazioaren gaurkotasunak eta proposamen berritzaile baten iragarpenak eraginda, gainezka egin zuen izen-emateak, eta itxaron zerrenda ere ireki behar izan zen. Ohiko kopurua ia bikoizten zuten partaideek “itxaropentsu” hartu zuten HPSk eta Euskaltzaleen Topaguneak elkarrekin landutako proposamena, Euskal Herri osoan aktibazioa sustatzeko lan ildo baten inguruan. Ilusio giroan bukatu zen jardunaldia eta inoizko baloraziorik altuena jaso du ondorengo inkestan.\nHiztun komunitate emantzipatua eta indartsua aldarrikatzen dugunontzat, dinamika hau oso pozgarria da; erakunde publikoak eta gizartekoak lankidetzan natural aritzea, urte luzez amestu dugun zerbait. Esango nuke eraikitzen ari garela “gu” berri bat, zabala, komuna, bateratzailea, euskararen inguruan.


Maiatzaren 6ko ARGIAn, Pello Zubiria Kaminok biziki argiki azaldu du Europar Batasunaren aurrekontuetan nola nagusitu den armagintza. Zinez beldurgarri eta oldargarria da. Gaiak merezi du zabaldua izatea: eguneroko jokamolde eta solasaldietan nabari dira agresibitatea eta gerla egoeraren onarpena.\nBatzuek sinesten dute gizakiaren bilakaera bake orokorrerantz aritzea dela, eta tartean euskaldun anitzok nahi genuke gure herrian hasi den bake prozesua bururaino joan dadin. Baina bide horretan oztopoak eta dudak biderkatzen zaizkigu. Ikus ere Palestina eta Israelen arteko gatazka: nork sinesten du bakea inoiz lortu dezaketela? Ez ote du munduko gehiengoak onartua Ekialde Hurbila etengabeko gerla gunea dela? Eta nagusikiago gerla egitea dela gizakiaren zortea? Bakearen baitan printzipioz sinestea beharrezkoa da bizirauteko, baina gizarteak bortizkeria sakonki baimendua duela begi-bistakoa dut.\nKlasean, ohartzen naiz nerabe gehienentzat normala dela mundua soldaduz eta armaz apaindurik irudikatzea; zenbaitzuek gaiztaginen torturatzea gorapaitzen dute beren idazlanetan, kontuan hartu gabe torturaren praktika debekatua dela, hedabide arruntek gisa hartako itxurapenak zabaltzen dituztelako, familietan hari horretatik doazelako solasaldiak, eta, oro har, bortizkeriaren hiztegia ohikoa bihurtua delako.\nBaina harrigarriago ere bada: ikastetxe publikoetako zuzendari eta irakasleek hautu berria daukagu gure klaseetan geldirik ez dauden ikasleak egiazko larderiaz hezteko, armadaren laguntzarekin. Alabaina, 2011z geroz, Frantziako Hezkunde Nazionalak eta armadak partaidetza bat izenpetu dute, eta interesatuak diren ikastetxeek (izan eskola, izan kolegio, izan lizeo) galdegiten ahal dute ikasle nahasiek “defentsa, hiritartasuna eta seguritate klasea” osa dezaten. Klase berezi horietan, ikasleek harreman hertsia daukate armadako sail batekin: trukaketa elektronikoak badituzte urte guztian, ofizialak heldu dira klasera, ikasleek itsaspeko nuklearrak edo trebaketa guneak bisita ditzakete, eta berek ere, joko bidez, bizitzen ahal dute krisizko interbentzioa. Abantaila omen da irakasleentzat bakea kasik segurtatua dutela ondotik klasean delako ikasle baratxegaitzekin, eta ikasleentzat arauak azkenean errespetatzen ikasten dutela. Bere aldetik, armadak, gerorako errekrutamendua prestatzeaz gain, itxura baikorra hedatu nahi du gizartean gisa horretako dispositiboei esker –funstean, iazko kolegioetako brebetean, ez ote zitzaien galdegiten 15 urteko gaztetxoei armadaren goresmenaz egitea idazlana?–. Gainera, irakasle eskoletan ere abiatuak dira irakasleendako formakuntza bereziak, armada hobeki ezagutu dezaten, eta hobeki goraipa dezaten ondotik klaseetan... Nekezian dauden haurrak idazketa tailer, antzerki, esku-lan, musika edo onginahizko protokoloen bidez laguntzea bakezale idealisten ameskeria zaharkitua baizik ez balitz bezala.\nArazoen konpontzeko erantzun militarra arrunta bihurtzen den garai honetan, nehoiz baino beharrezkoak bihurtu dira ulermen eta gogo hazkurri guneak: gertatzen denaren interpretatzen lagunduko gaituzten argibide medioek, gizartea eraldatzeko xedea daukaten hainbat hedabide edo elkartek eskaintzen dituztenak, zernahi zailtasun gainditurik. Oroz gainetik, solastokien beharra dugu, jakin dezagun globalki eta tokika gizartean indarrean dauden mitologiak ezagutzen, deseraikitzen, gureganatzen edo baztertzen, betiere jendetasuna xede, hondamendi orokorra gerta ez dadin.\nKanal hauetan artxibatua: Iritzia | Hezkuntza | Gerra


#ZubiBatSukaldera Nafarroa hegoaldeko olioa eta kontserbak ekartzeko | Errigora\nZubi bat sukaldera, zubiaren beste aldekoekin batera amesteko\nZubi bat sukaldera, zubiaren beste aldekoekin batera amesteko. Elikagaiak milaka kilometrora dauzkagun lurretatik ekarri ordez, bertokoaren aldeko apustua egiten duen Euskal Herria amesteko. Gure elikadura beharrei erantzuteko gai den herria amesteko. Merkatuaren logika eroari ihes egin eta ingurumena errespetatzen duen nekazaritza-ekoizpen eta banaketa-eredua amesteko. Nafarroa hegoaldearen berreuskalduntzearekin amesteko.


Denengan, denean | 31 eskutik\n← Debekatu izanagatik…\nInterpreteari kabinan laguntzeko softwarea →\n4 responses to “Denengan, denean”\nErraztu ala gaztelaniaren moldeari jarraitu? Erdal komunikabideetan erabiltzen diren esaldi luzeak imitatuz? hori dagoela esango nuke.\nMila esker, Iratxe. Artikulu bikaina.\nPrudenen gauza bera pentsatu dut neuk ere.\nEskerrik asko, Iratxe.\nOro har bat nator Iratxen esaten duenarekin. Ez ditut gogoko azalpen semantikoak (“barruragoko edo sakonagoko zeozer ulertzen dut”), hortik abiatuz gero ez baita modurik mugak non jarri behar diren jakiteko. Segur aski, faktore anitz nahasten dira kontu honetan: erdararen esateko moduen eragina, hizkuntza “ongi” erabiltzeko sartzen ditugun ultrazuzenketak, euskara bera “edertu” nahia (bi hizkuntza barrokoen artean bizi gara), hizkuntzak aldatzen direla…. Baina badirudi argi dagoela bizidunetan “-n artean” adierazi nahi dugunean (batez ere aukera egin nahi dugunean multzo horretan) ez dela bizidunen posposizio hori erabiltzeko inolako beharrik: “idazleetan ezagunena, ikasleetan hoberena” edo, “idazleen artean, ikasleen artean” aise egokiago ikusten ditut, eta erabiliago dira hiztunen artean, “idazleengan” edo “ikasleengan” baino. “Txerriengan hasi zen gripea” bereziki arrotza da. Hain zaila da “txerriekin hasi zen gripea” esatea?


"Entrenatzaile master baten parekoa izaten ari da hau" - - Aiaraldea.eus\n"Entrenatzaile master baten parekoa izaten ari da hau"\nAinara Arratibel Gascon - Berriemaile berezia 2021-07-29 06:00\nArgazkia: Made Urieta\nAraskiko teknikaria Espainiako selekzioko laguntzaile lanetan ari da Tokion. Saskibaloia beste ikuspegi batetik ikusteko balio izaten ari zaiola azaldu du, eta esperientzia aberasgarria izaten ari dela.\nGosaldu aurretik egin ohi duten eguneko lehen bilera amaitu berri du Made Urietak (Amurrio, Araba, 1981). Gero, pantaila aurrean pasako du eguna, aurkarien bideoak ikusten eta haien azterketa egiten.\nNola ari zara bizitzen Olinpiar Jokoetako lehen esperientzia?\nKoronabirusaren murrizketen ondorioz, dena zailagoa eta arraroagoa da. Baina emozioz bizitzen ari naiz, eta egun bakoitza ahalik eta gehien disfrutatzen.\nNolako giroa duzue Olinpiar Hirian?\nMurrizketak egon arren, oso giro polita eta berezia dago. Goi mailako hainbeste kirolari nola prestatzen diren ikustea izugarria da. Beste kirol batzuetako entrenatzaileekin ere hitz egiteko aukera izan dut, eta esperientziak partekatzeko. Hori oso aberasgarria da, baliagarriak izan baitaitezke zure kirolean aplikatzeko.\nMuga handiak daude?\nBai, baina ez dugu kexarik. Oso kontrolatuta gaude, eta hori funtsezkoa da. Olinpiar hiria oso segurua da. Baina nik esango nuke batez ere hortik kanpo eragiten digutela murrizketek. Adibidez, entrenatzaile multzo osoa ezin da lehia eta entrenamendu denetara joan.\nZer iruditzen zaizu halako egoera batean Joko batzuk egitea?\nArgi dago COVID-19arekin gertatzen ari dena oso gogorra dela. Baina uste dut garrantzitsua dela kiroletik mezu baikor bat bidaltzea, eta pixkanaka aurrera egitea. Normaltasunaren bidean beste urrats bat izan daiteke. Ona dela uste dut.\nOlinpiar hirian topatzen dituzun kirolari ezagunei sinadura eskatu eta argazkia ateratzen dieten horietakoa zara?\nBatzuei lotsa ematen die aitortzeak, baina niri ez. Oraindik ez dut halakorik egin, baina ez delako suertatu. Aurrekoan Djokovicekin egin nuen topo, eta eskatzear egon nintzen. Baina jende asko zegoen, eta azkenean joan egin nintzen.\nJokoetan aritzea amets bat da kirolarientzat. Entrenatzaile batentzat ere hala da?\nEntrenatzaile bat kirolari ere bada, eta guretzat ere ametsa da. Baina onartu behar dut sekula ez nintzela ausartu horrekin amets egitera. Aurreko Jokoak telebistaz ikusi nituen, eta orain hemen egotea sekulakoa da. Zorionekoa naiz.\nEntrenatzaile batek baditu bere ametsak?\nBai, noski. Nahiz eta desberdinak izan, multzoari begiratzen diolako beti: ondo egotea, emaitza onak lortzea... Hala egin ezean, eta bere buruari begiratzen badio soilik, ez da entrenatzaile ona izango. Baina, aldi berean, egunerokoan teknikari batek bere buruari erronkak eta helburuak jarri behar dizkio, hazten eta hobetzen segitzeko. Hazkunde horretatik ere iritsiko da zuzentzen duen taldearen hobekuntza. Prestatzen ere jarraitu behar du, beste edozein ogibidetan bezala. Bide horretan, azken urteetan asko aldatu da nire egoera. Lehen, entrenatzaile izatea nire lanarekin uztartu behar nuen. Beraz, denbora gutxiago nuen trebatzeko. Orain, aldiz, honetaz bizi naiz, eta horrek aukera eman dit gehiago hazteko.\nProzesu horretan, zer dakar Espainiako selekzioko laguntzaileetako bat izateak?\nIa bi hilabete daramatzagu egonaldian. Aurrena Europako Txapelketa jokatu nuen, eta orain Olinpiar Jokoak. Izugarri ikasten ari naiz. Master moduko bat izaten ari da hau: ez dago ikasteko modu hoberik. Espero dut hau guztia aberasgarria izatea bai niretzat, baita Araskirentzat ere. Goi mailako jokalariekin lan egiteko aukera dut, eta puntan dauden entrenatzaileen lana ikusteko. Niretzat ez ezik, Araskirentzat ere ona eta garrantzitsua da ni hemen egotea.\nAraskin entrenatzailea zara. Oso desberdina da laguntzaile lana? Kosta egiten da atzean egotea?\nOso desberdina da, erabakiak Lucasek [Mondelo hautatzailea] hartzen baititu. Baina saskibaloia beste leku batetik ikustea aberasgarria da, eta entrenatzaile osoagoa egiten zaitu. Polita da, eta ez zait zaila egin bigarren lerroan egotea Nik ere nire laguntzaileak ditut Araskin, eta badakit zer nahi dudan haiengandik. Oso garbi dut nire egitekoa hemen, eta saiatzen naiz nire ekarpena egiten. Lucasek, gainera, hori nahi du. Maiz eskatzen dit iritzia, nahiz eta azken hitza berak eduki planteamenduak, entrenamenduen prestakuntza eta abar zehazteko orduan.\nZein da zehazki zuk laguntzaile gisa egiten duzun lana?\nEntrenamenduak prestatzen lagundu, eta batez ere aurkariak aztertu. Lan saioetan ez nagoen ia denbora guztia pantaila aurrean pasatzen dut, haien partidak ikusten. Egunean hamalau bat ordu pasatzen ditut bideoak ikusten, lehiarik ez dagoen egunetan. Gogorra dela pentsatuko dute askok. Baina nik asko disfrutatzen dut.\nEz ditut izango. Tokiotik bueltan denboraldi-aurrea hasiko dugu Araskirekin. Gogorra izango da, ez baitut deskonektatzeko tarterik izan. Baina esperientzia hau ematen ari zaidan energiarekin bueltatuko naiz, eta buruan dudan bakarra ikasitako guztia aplikatzen hastea da. Ez dut opor beharrik.


Irizpide dietetikoen arabera eta Bertoko Planaren esparruan tokiko produktuak lehenetsiz ikasleek ikastolan egiten daben bazkariaz gain, Haur eta Lehen Hezkuntzako ikasle guztiek hamaiketako gisa fruta hartzen dabe egunerokoan.\nIldo honetatik, elikadura osasungarriaren inguruko irakurketa interesgarri batzuk eskaintzen deutsuguz.\nZelan antolatzen da jantokia egungo egoeran?\nBazkaltzeko unea da ikasleek beren maskara kentzen daben une bakarra. Hori horrela, segurtasun handiagoko egoera bat ahalbidetzeko, honako neurri honeek ezarri dira jantokian.


Iaz jaiotako haurren familientzat hamaiketako eta askarien inguruko sukaldaritza tailerra - - Aiurri.eus\nIaz jaiotako haurren familientzat hamaiketako eta askarien inguruko sukaldaritza tailerra\nLa Salle Berrozpe 2020-11-19 12:48\nLa Salle Berrozpe ikastetxeak sukaldaritza osasungarri eta dibertigarriari buruzko onlineko tailerra egingo du asteazkenean, hilak 25 (17:30tik 19:00etara), 2019an jaiotako haurren familientzat. Lehen aldiz, eta pandemiaren ondorioz, online egingo da tailerra. Interesatuta dauden familia guztiek har dezakete parte.\nHaur txikien elikadura funtsezkoa da haien garapenari begira, batez ere adin goiztiarrenetan. Hala ere, batzuetan zaila izaten da haientzako hamaiketako eta askari osasungarriak prestatzea. Horregatik antolatu du La Salle Berrozpek 2019an jaiotako haurrentzako sukaldaritza osasungarri eta dibertigarriari buruzko onlineko jardunaldia.\nTailer honetan, Carola Téllez dietistak, Nutrieskolaren instalazioetatik, ezagutzera emango ditu zein diren hamaiketako eta askarietarako aukerarik gomendagarrienak eta zein aukera hobe saihestu. Carola Téllezek gozoak, osasungarriak eta prestatzeko errazak diren ideiak partekatuko ditu bertaratutakoekin. Amaitzeko, galleta gozo eta osasungarrien adibide batzuk erakutsiko dizkigu, eta horiek nola prestatu. Gainera, gaiaren inguruko zalantza guztiak argituko ditu, tailerraren ondoren egingo den mahai-inguruan.\nInteresatuta dauden guztiek izena eman dezakete www.lasalleberrozpe.eus webgunearen bidez edo 943 590 557 telefonoaren bidez. Behin izena emandakoan, mezu elektroniko bat jasoko dute, onlineko plataformara sartzeko helbidearekin.


Willis Lamb - Wikipedia, entziklopedia askea.\n(«Willis Eugene Lamb» orritik birbideratua)\nLos Angeles, 1913ko uztailaren 12a\nTucson, 2008ko maiatzaren 15a (94 urte)\nFisikako Nobel Saria (1955)\nWillis Eugene Lamb, Jr. (Los Angeles, 1913ko uztailaren 12a - Tucson, Arizona, 2008ko maiatzaren 15a) estatubatuar fisikaria izan zen. 1938an egin zuen doktoregoa, eta Columbia, Stanford, Harvard, Oxford, Yale eta Arizonako unibertsitateetako fisika-irakasle izan da. Bigarren Mundu Gerran irratiko mikrouhinak ikertu eta Columbiako Unibertsitateko Erradiazio Laborategiarekin lan egin zuen. Hidrogeno-espektroaren egitura hipermehea eta energia atomikoa neurtzeko metodoak aurkitu zituen. Hidrogeno-atomoaren portaera dela-eta, oker txiki batzuk ere aurkitu zituen Paul Diracen teorian. 1955ean Fisikako Nobel Saria jaso zuen Polykarp Kuschekin batera. Horren aurretik beste sari batzuk irabazi eta Estatu Batuetako Zientzia Akademiako kide aukeratu zuten.\nWikimedia Commonsen badira fitxategi gehiago, gai hau dutenak: Willis Lamb\nOrriaren azken aldaketa: 9 abendua 2016, 19:43.


"Txaranga barrutik edo kanpotik bizi, inauteriak beti dira ederrak" - Tolosa - Tolosaldeko ataria\n"Txaranga barrutik edo kanpotik bizi, inauteriak beti dira ederrak"\nTolosaldeko Ataria 2019-03-05 20:08\nBerak uste baino euskara zuzenagoan hitz egiten du inauterien inguruan Karmele Zalakain (Tolosa, 1952) inauterizaleak. Barru-barrutik hitz egin gainera. Asteartitari Ortzadar txarangarekin eta klarinetea eskuan esan dio agur.\nTxarangarekin egunero atera al zara, edo egun jakin batzuetan?\nLehenik esan ni ez naizela musikaria, laguntzailea baizik. Klarinetearekin laguntzen diet ahal dudan bezala; jotzen duenarena egiten dut baina musikariak beste batzuk dira. Galderari erantzunez, Ortzadar txarangarekin Zaldunitan eta gaur arratsaldean bakarrik atera naiz.\nNolako inauteriak izaten dira txaranga barrutik bizitzen direnak?\nInauteriak beti izaten dira ederrak; barrutik bizi nahiz kanpotik. Azken 10 urteetan txarangarekin atera naiz gehienbat, baina aurrez, gazteagoak ginenean antzerki mordoa eginak gara gu. Tenistaz, ijitoz, sorginez, indutarrez... Talde mardul bat elkartu eta kalera irteten ginen. Ekitaldia egin eta gero elkartera joaten ginen, bazkaltzera. Arratsaldean, txaranga hotsak entzun orduko kalera irteten ginen saltoka. Ondoren, berriro elkartera itzultzen ginen, oraingo honetan afaltzera. Orain besteen ikuskizunak ikustea gustatzen zaigu.\nOrtzadarrekin zoazenean, kaleko giroa ikusteko aukera izaten al duzu?\nHor serio joaten dira, batez ere musikariak. Desfilean zoaz eta ingurukoa jarraitzeko ez duzu denbora gehigi izaten. Hala eta guztiz ere, atzetik jendea zurekin saltoka doala ikustea oso pozgarria izaten da. Hori bai nabaritzen duzula.\nInauterien azken egunean zer egitea gustatzen zaizu?\nZezenen irteerara joan gara eta ondoren jendearekin batera saltoka itzuli gara. Ondoren, txarangen kontzertura joan gara Plaza Berrira. Gero kaleko giroa ikusi dugu, jende gaztearena, San Frantziskoko soinu guzti hori. Hori bai aldatu dela asko azken urteetan.\nBa al dago inauterietan gogokoen duzun egunik?\nOstegun Gizena. Topera bizitzen dugu: txupinazoa, zezenak, kuadrillarekin afaldu, txarangarekin gauez saltoka ibili... oso tolosarra da. Lehen eguna delako edo hasiera delako, dena ematen duzu. Gero nekatzen joaten zara. Aurten, gainera, egun guztietan eguraldiak asko lagundu du. Bero eta guzti egin du. Hobea ezin zuen egin.\nZaldunitan mundu bat zegoen Tolosan. Izugarria izan zen.\nInauterien ondorengo eguna nolakoa izaten da zuretzat?\nLo ahal dudan guztia egiten dut. Lasai hartzen dut asteazkena; ez da ezer egoten. Egun normal bat bezalakoa izaten da niretzat. Txip-a azkar aldatzen dut. Hori izaten da onena; egunerokotasunaren martxa segi beharra dago. Zer egingo genduke bestela martxa hori gabe.


Aukera berdintasuna: familiatik, etxetik, lantegitik, konpromisotik. Noticias de Gipuzkoa\nMarijo Etxegoien Arzuaga, Oñatiko EAJ-PNVren zinegotzia - 2016(e)ko martxoaren 2a, asteazkena - 06:10etan eguneratua\nGaur egun, emakumeen eta gizonezkoen berdintasuna aldarrika-tzeaz gain, jendarte- eredu parekidearen aldarrikapena egiten da martxoaren 8an. Oraindik ere bereizkeria eta desberdintasun-egoera ugari bizi dira gure herrietan: besteak- beste, lan-merkatuari buruzko datuek agerian uzten dutena, partaidetzan eta erabakiak hartzean, etxeko lanak egitean eta mendetasun-egoeran dauden pertsonak zaintzean, emakumeen aurkako indarkeria erabiltzean, pobreziaren aurpegietan…ematen direnak.\nEgia da gizonen eta emakumeen arteko aldea txikitu egin dela, baina erritmo motelean ari da bata besteari hurbiltzen. Adibidez, zaintza-lanetan erantzunkide izatea proposatzen denean, zera esan nahi da: etxeko pertsona guztien artean banatzea eta guztien artean partekatzea lana. Oraintsu arte, emakumeak arduratu dira batez ere. Baina garaiak aldatu dira, eta, XXI. mendean, eredu berri horri eusteko, denbora eta indarra azken muturreraino eraman behar izaten dugu emakumeok. Kontua, hortaz, ez da zereginak partekatzea;kontua da eran-tzukizunak eta lanak, bizitza-proiektua, elkarrekin partekatzea eta banatzea.\nHorretarako, emakumeek eta gizonek, eta familiek eta etxeek eraldaketa sakona bizi behar dute, erantzukizunak, denborak eta zereginak banatzeko eta parteka-tzeko. Hala ere, ez da nahikoa. Benetako berdintasuna lortzeko, gizarte-maila guztien eta ekoizpen-sektorearen konpromisoa behar da: enpresak, sindikatuak, erakunde pribatuak…;baita erakunde publikoen lidergoa eta koordinazioa ere.\nAdibide baterako, 2015. urtean 73 enpresek lortu dute “Emakumeen eta Gizonen Berdintasunerako Lankidetza Erakundea” aitorpena. Berdintasunaren alorrean gizon eta emakumeen arteko aukera berdintasuna sustatzeko konpromisoa hartu duten enpresak eta erakundeak nabarmentzea da Emakundek ematen duen aitorpen honen helburua. Alabaina, zerrenda luzea bada ere, bakarra da Oñatikoa: MU Enpresagintza eskola. Badago, beraz, zer aldarrikatu gure herrian martxoaren 8an eta baita urteko beste 364 egunetan ere.


57. zk., 2000eko martxoaren 22a, asteazkena\nAzaroaren 24ko 10/1982 Legeak -Euskararen Erabilpena Arauzkotzeko Oinarrizko Legeak- abiapuntu gisa zehazten duenez, Euskadiko herritar guztiek dute hizkuntza ofizial biak hitzez zein idatziz jakin eta erabiltzeko eskubidea, eta, horren ondorioz, hizkuntza-arloko oinarrizko zenbait eskubide aitortzen die. Ildo horretan, eskubideok asebetetzeko, aipatutako legeak botere publikoen esku jartzen du herritar guztiek administrazioarekiko harremanetan euskara nahiz gaztelania erabiltzeko eskubidea bermatzeko behar diren neurri guztiak hartzea eta bitarteko egokiak jartzea. Arau horrek, orobat, herritarrei aitortzen die badutela eskubidea nahi duten hizkuntza ofizialean harrera egin diezaieten. Bestalde, euskara Euskal Autonomia Erkidegoko lur-eremu osorako hizkuntza idatzi ofiziala denez, arauak ezartzen du botere publikoei dagokiela euskararen batasunaz eta normalizazioaz arduratzea.\nLege-esparru horretan, itzulpena da herritarren hizkuntza-eskubideak asebetetzeko oinarrizko zutabeetako bat, betiere, langile publikoek beren eginkizunak betetzeko duten hizkuntza-gaitasuna alde batera utzi gabe. Euskaratik edo euskarara itzultzeko jardunaren gaiak, horregatik, tratamendu sistematikoa behar du, ikusmira integral eta orokorretik planteatuta, eta erabili beharreko kudeaketa-ereduak bat egin behar du hizkuntza-politikarekin. Itzulpengintzak eragin handia duenez euskararen erabileran eta, gainera, euskara normalizatzeko elementua ere badenez, jardun horrek tresna-izaera garrantzitsua ematen dio Itzultzaile Zerbitzu Ofizialari, eta garrantzi horren lekuko zerbitzua sortzeko modua bera da; izan ere, azaroaren 24ko 10/1982 Legeak -Euskararen Erabilpena Arauzkotzeko Oinarrizko Legeak- 12. artikuluan emandako aginduaren ondorioz sortu zen delako zerbitzua. Beraz, azken batean, delako legea garatzeko arau gisa hartu behar da Itzultzaile Zerbitzuaren arautzea, legearen aplikazio orokorrean kokatuko dena, hizkuntza-politikan hain zuzen ere.\nEuskara erabiltzeko eta normalizatzeko tresna-izaera horrek, bestalde, indar handiagoa hartzen du administrazioan bertan; izan ere, euskararen koofizialtasuna dela-eta, administrazio barruko hainbat eta hainbat agiri elebitan edo euskara hutsez idatzi beharra alde batera utzi gabe, Itzultzaile Zerbitzu Ofizialak funtsezko eginkizuna du, batetik, euskarazko lege- eta administrazio-hizkera modernoa sortu, estandarizatu eta hedatzeko eta, bestetik, lege- eta administrazio-terminologia finkatzeko, nahiz eta azken egiteko hori euskararen corpusa finkatzeko esparru orokorrean burutu behar den.\nItzulpengintzak eta herri-administrazioak beren artean duten harreman berezia dela-eta, ezinbestekoa da, gainera, bi eremu elkarri lotzea: bat, Itzultzaile Zerbitzu Ofizialaren egitekoa eta, bi, Euskal Autonomia Erkidegoko Herri Administrazioan Euskararen Erabilera Normalizatzeko Planak ezarritako irizpideak. Delako plana, hain zuzen ere, funtsezko atala da hizkuntza normalizatzeko helburuak bete daitezen, eta batez ere, jakiteko zein dokumentu sortu behar diren euskaraz edo elebitan, eta zein nolako parte-hartzea izango duten hizkuntza-gaitasuna duten funtzionarioek.\nHorri dagokionez, Euskal Autonomia Erkidegoko Herri Administrazioan Euskararen Erabilera Normalizatzeko Planak, 1998-2002 aldirakoak, hainbat neurri planteatzen ditu. Besteak beste, honako hauek: hizkuntza ofizialak erabiltzeko jarraibideak, hain zuzen ere administrazio-atal elebidunak zehazten diren neurrian arian-arian ezarriko direnak; eta itzulpen-irizpideak, erabilera-jarraibideen osagarriak izateaz gain, jarraibideekin bat egin behar dutenak. Hizkuntza ofizialak erabiltzeko jarraibideak ezartzean, zehatz agertuko da zein diren itzulpen-beharrak eta, azken batean, zein lan dagokion Itzultzaile Zerbitzu Ofizialari eta zein Euskal Autonomia Erkidegoko herri-administrazioan itzultzen diharduten langileei.\nDena dela, itzultzaileen jardun-eremuari dagokionez, berariaz adierazi behar da bereziak direla Euskal Herriko Agintaritzaren Aldizkarian argitaratzen diren xedapenak eta egintzak; izan ere, aldizkari ofiziala arautzen duen 155/1993 Dekretuak, ekainaren 1ekoak, 5. artikuluan dioenez, euskaraz eta gaztelaniaz argitaratzen diren testuak ofizialtzat eta benetakotzat jotzen dira biak. Testuok, aldizkarian txertatzean, jendaurreko izaera eta ofizialtasuna hartzen dituzte eta administrazio-hizkera finkatzen laguntzen dute; baina hori ez ezik, bertan argitaratzeko, bermatu ere egin behar da itzulpena zehatza eta juridikoki baliokidea dela.\nEzin da ahaztu, bestalde, azaroaren 24ko 10/1982 Legearen 12.2 artikuluaren arabera, Euskal Autonomia Erkidegoko herritarrek eta herri-erakundeek Itzultzaile Zerbitzu Ofiziala erabil dezaketela itzulpenen zehaztasuna eta baliokidetasun juridikoa bermatzeko. Ondorioz, zerbitzuari definizio berria ematean, ezin zaio barne-izaerari bakarrik begiratu, alegia, administrazioko ekoizpen idatzia itzultzeko zerbitzuaren izaerari bakarrik; izan ere, kontuan hartu behar da kanpora begira zerbitzu publikoa ere badela, bera baita, legeak hala aginduta, itzulpenen zehaztasuna eta baliokidetasun juridikoa ziurtatzeko organoa.\nArrazoi horiek guztiak direla-eta, beharrezkoa eta komenigarria da itzulpen-arloko agintaritza nagusi bakarra izatea. Horrek ezinbestez dakar oraingo Itzulpen Zerbitzu Ofiziala berriro definitzea, hain zuzen ere, batetik, dagozkion eskumenak eta eginkizunak ezartzeko eta, bestetik, itzultzearekin zerikusia duten gainerakoekiko harremanak finkatzeko. Horrela, itzultzen diharduten langileak antolatuz eta hizkuntza-gaitasuna duten funtzionarioen jarduera elebidunak bultzatuz, itzulpen-zerbitzu eraginkorra eskaintzeaz gain, administrazio-hizkeraren homogeneitatea bermatuko da.\nOrgano berean itzulpen-arloko agintaritza nagusi bakarra eta itzulpen-zerbitzuak biltzeak berarekin dakar beren arteko harreman funtzionalak zehaztea, alegia, zein nolako harremanak izango diren Itzultzaile Zerbitzu Ofizialaren eta itzultzen dihardutenen artean. Horregatik, itzulpengintzarekin zerikusia duten lanpostuen beharrezko homogeneizazioa ahaztu gabe, eta lanpostu horiek hizkuntza-normalkuntzan dihardutenetatik bereiztu behar direla ahaztu gabe, hierarkiari dagokionez eredu deszentralizatua aukeratu da, hurbiltasuna, antolamendua, espezializazioa eta isilpekotasuna direla-eta; eginkizunei dagokienez, berriz, ezinbestekoa da Itzultzaile Zerbitzu Ofizialarekiko mendekotasun funtzionala ezartzea itzultzen diharduten langileei, eta, ondorioz, behar diren koordinazio-mekanismoak aurreikusiko dira zerbitzua antola dadin.\nHala ere, Itzultzaile Zerbitzu Ofizialaren eskumenak beste erakunde batzuetara ere iristeko, beste herri-administrazioen barruan euskaratik eta euskarara egiten diren itzulpenen langintza koordinatzeko -arloko agintaritza nagusi bakarraren ahalmenak erabiliz- eta euskarazko lege- eta administrazio-hizkera normalizatu, batu eta garatuko dela bermatzeko, ezinbestekoak dira, bada, adostasun- eta lankidetza-bideak; izan ere, kontuan hartu behar da administrazio horietako bakoitza espezifikoa dela, eta, gainera, euskara hizkuntza ofiziala dela Nafarroako Foru Erkidegoan ere.\nAzkenik, nahiz eta Itzultzaile Zerbitzu Ofiziala aparteko zerbitzu gisa egituratu, zerbitzua bera nahitaez kokatu behar da Euskal Autonomia Erkidegoko herri-administrazioaren antolamendu-egituraren barruan. Horretarako, bidezkoena da Herri Arduralaritzaren Euskal Erakundeari atxikitzea; izan ere, uztailaren 27ko 16/1983 Legeak -Herri Arduralaritzaren Euskal Erakundeari buruzkoak- ezartzen duenarekin bat, erakunde horren eginkizunetako bat da euskara herri-administrazioan sartu, hedatu eta normalizatzea, bai eta administrazio-hizkera finkatzea ere, hala ezartzen baita Euskararen Erabilpena Arauzkotzeko Oinarrizko Legean.\nOndorioz, Jaurlaritzako lehendakariorde eta Ogasun eta Herri Administrazio sailburuak proposatuta, Eusko Jaurlaritzako Aholku Batzorde Juridikoarekin bat eginez, Jaurlaritzaren Kontseiluak 2000ko otsailaren 29an egindako bilkuran aztertu eta onartu ondoren, hauxe\nDekretu honen helburua da, bateko, Itzultzaile Zerbitzu Ofizialaren eskumenak eta eginkizunak arautzea, eta, besteko, zerbitzuak Euskal Autonomia Erkidegoko herri-administrazioan itzultzen diharduten langileekiko duen harreman funtzionalaren eredua ezartzea.\n1.– Itzultzaile Zerbitzu Ofizialak eskumena du euskarara eta euskaratik gaztelaniara itzultzen diren testuen zehaztasuna eta baliokidetasun juridikoa bermatzeko.\n2.– Bere eginkizuna da, halaber, arloko agintaritza nagusi bakarra den neurrian, Euskal Autonomia Erkidegoko herri-administrazioan euskarara eta euskaratik gaztelaniara egiten den itzulpen-langintza koordinatzea. Zerbitzuari dagokio, orobat, euskarazko administrazio-hizkeraren nahiz lege- eta administrazio-terminologiaren batasuna, normalizazioa eta garapena bultzatzea. Horiez gain, eremu hauetako lankidetza bultzatuko du beste herri-administrazio, erakunde publiko eta pribatuekin.\nItzultzaile Zerbitzu Ofizialak, bere eskumenez baliatuz, honako eginkizunak izango ditu:\na) Itzulpen-, interpretazio-, ziurtatze- eta terminologia-zerbitzuak ematea, ondoko artikuluan adierazten denarekin bat.\nb) Ekainaren 5eko 136/1996 Dekretuak -Euskal Autonomia Erkidegoko Administrazioaren kontratazio-araubideari buruzkoak- ezarritakoarekin bat, Euskal Autonomia Erkidegoko herri-administrazioan testuak euskaratzeko eta euskarazkoak gaztelaniaz jartzeko zerbitzuak estandarizatu eta homologatzeko, honako hauek proposatu ahal izango ditu: zerbitzuon ezaugarri teknikoak eta baldintzak; erabili beharreko hizkeraren eta terminologiaren homogeneitateari buruzko arauak, eta kalitateari buruz ezarri beharreko estandarrak eta arauak, bai eta itzulitako testuak zuzentzeko posibilitatea ere.\nc) Euskarazko lege- eta administrazio-terminologia bildu, hustu, fitxatu eta aztertzea, bai eta glosarioak, terminologia-hiztegiak eta abar prestatu eta argitaratzea ere.\nd) Itzulpengintzako eta euskarazko lege- eta administrazio-terminologiako jarraibide teknikoak prestatzea.\ne) Administrazioaren lanean ohikotasunez eta aldian-aldian sortzen diren administrazio-dokumentuak, inprimaki-ereduak, idazkiak edo komunikazioak –testu-zati handi bat guztientzat berdina edo aldaezina dutenak–, hizkuntza bietan estandarizatzea; multzo honetan sartzen dira, besteak beste, ofizioak, ohiko jakinarazpenak, gonbiteak, ziurtagiriak, iragarkiak, zenbait agindu edo ebazpen eta abar. Horren helburua izango da, bada, terminologia zuzentzea eta egokitzea, bai eta administrazio-hizkera erabiltzeko irizpideak aplikatzea ere.\nf) Itzultzen diharduten langileei eta, oro har, euskaraz idazten duten langileei aholkularitza eta laguntza teknikoa ematea.\ng) Euskara idatziaren erabilera errazten duten informatikako programak, datu-baseak eta bestelako tresnak ezarri eta garatzea.\nh) Itzultzen diharduten langileen prestakuntza eta hobekuntza lortzeko planak eta programak lantzea; hori guztia, hala ere, ez da eragozpen izango langile bakoitza atxikita dagoen herri-administrazioaren eskumenetarako eta Herri Arduralaritzaren Euskal Erakundeko Prestakuntza Zerbitzuaren eskumenetarako.\ni) Itzulpengintzaren eta euskarazko lege- eta administrazio-terminologiaren arloko lankidetza- eta laguntza-hitzarmenak eta akordioak ondoko hauekin egitea proposatzea: Estatuko Administrazio Orokorra eta Erakunde Administrazioarekin, beste autonomia-erkidego batzuekin, lurralde historikoekin eta toki-korporazioekin.\nj) Ordenamendu juridikoak ematen dion beste edozein eginkizun.\n4. artikulua.– Zerbitzuak ematea.\n1.– Itzultzaile Zerbitzu Ofizialak, bere eginkizunen baitan, honako zerbitzu hauek eskainiko ditu:\na) Itzulpen-zerbitzuak, euskarara eta euskaratik gaztelaniara.\nOro har, Euskal Autonomia Erkidegoan kokatuta dauden herri-administrazioek eskatutako testuak itzuliko ditu, eta itzulitakoak egiaztatu nahiz zuzenduko ditu.\nBereziki, honako hauek itzuli beharko ditu gaztelaniatik euskarara edo alderantziz: Eusko Jaurlaritzako lege-egitasmoak –Eusko Legebiltzarrera bidali aurretik–, eta Euskal Autonomia Erkidegoko organo jurisdikzionalek -Justizia, Lan eta Gizarte Segurantza Sailaren bitartez- eskatutako dokumentu judizialak.\nHalaber, testua sortzen duen pertsona publiko edo pribatuarekin berariaz hala hitzartzen denean, zerbitzuaren ardura izango da hedapen handiko edo interes publikoko testuak itzultzea, baldin eta tratamendu espezifikoa behar badute.\nb) Interpretazio-zerbitzuak, euskarara eta euskaratik gaztelaniara.\nOro har, kide anitzeko administrazio-organoetan, bilera ofizialetan eta Euskal Autonomia Erkidegoko herri-administrazioek antolatzen dituzten biltzar edo jardunaldietan egiten diren berbaldiak interpretatzea dagokio.\nBereziki, honako saio hauek interpretatu beharko ditu euskarara eta euskaratik gaztelaniara: hitzezko jardun judizialak, hala nola epaialdiak, kareoak, lekukoen aitorpenak edo bestelakoak, baldin eta organo jurisdikzionalek -Justizia, Lan eta Gizarte Segurantza Sailaren bitartez- hala eskatzen badute.\nOro har, Euskal Autonomia Erkidegoko herritarrek eta herri-erakundeek Itzultzaile Zerbitzu Ofiziala erabili ahal izango dute euskarara edo euskaratik gaztelaniara egindako itzulpenen zehaztasuna eta baliokidetasun juridikoa ziurtatzeko.\nBereziki, besteek eskatuta, euskaratik gaztelaniara eta alderantziz egindako itzulpenen zehaztasuna eta baliokidetasuna ziurtatu beharko ditu, baldin eta edozein herri-administraziok, organo jurisdizkionalek edo erregistro publikoek, fede publikoa emateko, hala eskatzen badiote.\nOro har, euskarazko lege- eta administrazio-hizkera eta -terminologiarekin zerikusia duten kontsultak jaso eta erantzungo ditu; eta terminologiako lan-tresnak –terminologia-bankuak, glosarioak eta bestelakoak- eskainiko dizkie Euskal Autonomia Erkidegoko herri-administrazioetan itzultzen diharduten langileei.\n2.– Itzultzaile Zerbitzu Ofizialak, nolanahi ere, bere gain hartuko ditu eskatzen zaizkion itzulpen-, interpretazio-, ziurtatze- eta terminologia-zerbitzuak, nahiz eta aurreko paragrafoetan jasota ez egon, betiere, zerbitzu ofizialak, aurretiaz, zerbitzuok ematea onartu badu.\n5. artikulua.– Itzultzen diharduten langileekiko harreman funtzionala.\n1.– Langile bakoitzari dagokion organoarekiko mendekotasun hierarkikoaren aurka joan gabe, Euskal Autonomia Erkidegoko Administrazio Orokorrean eta bere erakunde autonomiadunetan itzultzen diharduten langileek Itzultzaile Zerbitzu Ofizialarekiko mendekotasun funtzionala izango dute.\n2.– Itzultzaile Zerbitzu Ofizialak, dagokion arloko agintaritza funtzional nagusi bakarraz baliatuz, itzulpen-arloko eta euskarazko lege- eta administrazio-terminologiaren arloko arau, erregela eta prozedura orokorrak ezarri ahal izango ditu, bai eta jarraibide teknikoak eman ere; eta itzultzaile guztiek bete beharrekoak izango dira.\n3.– Itzultzaile Zerbitzu Ofizialeko arduraduna buru dela, lan-talde bat osatuko da honako eginkizun zehatz hauekin: batetik, itzulpen-arloko eta euskarazko lege- eta administrazio-terminologiaren arloko arau, erregela, prozedura eta jarraibide teknikoak proposatzea; bestetik, sailen arteko arlo hauetako egitasmoak bultzatu eta sustatzea; eta, azkenik, sailen eta erakunde autonomiadunen artean arlo hauetako esperientzien trukea egitea edo arlo nahiz gai zehatzak aztertzea. Lan-taldean, itzultzen diharduten langileek hartuko dute parte.\n6. artikulua.– Itzultzen diharduten langileen jardun-esparrua.\n1.– Hizkuntza ofizialak erabiltzeko arau eta irizpideak aplikatuz sortutako beharretara mugatuko da Euskal Autonomia Erkidegoko Administrazio Orokorrean eta bere erakunde autonomiadunetan itzultzen diharduten langileen eginkizuna.\n2.– Beraiei dagokie, halaber, Euskal Herriko Agintaritzaren Aldizkarian argitaratu behar diren xedapenak eta egintzak itzultzea, edo, itzulita daudenean, itzulpenak egiaztatu eta zuzentzea.\nLehenengoa.– Herri-baltzuak eta zuzenbide pribatuko herri-erakundeak.\nEuskararako eta euskaratik gaztelaniarako itzulpen-zerbitzuen homologazioa aplikatzeko eremua Euskal Autonomia Erkidegoko Erakunde Administrazioko zuzenbide pribatuko herri-erakundeetara eta herri-baltzuetara ere hedatzearen aurka joan gabe, erakunde eta baltzu horiek Itzultzaile Zerbitzu Ofizialak ezarritako jarraibide teknikoetara egokitu beharko dute itzulpeneko eta euskarazko lege- eta administrazio-terminologiako beren jarduna.\nBigarrena.– Itzultzen diharduten langileen lanpostuak homogeneizatzea.\nDekretu hau indarrean sartzen denetik sei hileko epean, Ogasun eta Herri Administrazio Sailak, Administrazioa Eraberritzeko Bulegoaren Zuzendaritzaren laguntzarekin, itzulpengintzarekin zerikusia duten lanpostuak homogeneizatzeari ekingo dio. Horretarako, zehaztu egingo dira lanpostu bakoitzerako baldintzak, bete beharreko eginkizunak, sailkapena, lanpostu bakoitzaren balorazioa; eta hizkuntza-normalkuntzako lanpostuetatik bereiziko dira. Zehaztapen horien barruan sartuko dira, orobat, bai bakoitzaren mendekotasun-mota, alegia, funtzionala ala hierarkikoa, bai bete beharreko eginkizunak, eta, hori guztia, bat eginda, bateko, dekretu honek ezartzen duenarekin, besteko, Euskal Autonomia Erkidegoko Herri Administrazioan Euskararen Erabilera Normalizatzeko Planak ezarriko dituen irizpideekin eta, azkenik, plana garatuko duten arauekin. Sailak, azkenean, lanpostu horien zerrenda aldatzea proposatuko dio Jaurlaritzaren Kontseiluari.\nHirugarrena.– Erakundeen arteko lankidetza.\nEuskarazko administrazio-hizkera eta lege- nahiz administrazio-terminologia batu, normalizatu eta garatzeko arloan, Itzultzaile Zerbitzu Ofizialak egiten duen jarduna, eta arlo horietan beste herri-administrazioekin eta erakunde publiko zein pribatuekin burutzen den lankidetza, gizartearen hainbat esparrutako euskararen corpusa finkatzeko esparru orokorrean gauzatu beharko dira; hori guztia, hala ere, ez da eragozpen izango Kultura Sailak eta Euskararen Aholku Batzordeak arlo horietan dituzten eskumenetarako.\nLehenengoa.– Arauen aldaketak\n1.– Paragrafo berri bat gehitu zaio Euskal Herriko Agintaritzaren Aldizkariari buruzko ekainaren 1eko 155/1993 Dekretuaren 11. artikuluari. Hona testua:\n“4.– Euskaraz eta gaztelaniaz argitaratzeko igortzen diren testuak txertatzeko baimenak, hizkuntza bietako edukia bera dela bermatzeaz gain, itzulpenaren zehaztasuna edo baliokidetasuna ziurtatzen duen agiria ere eraman beharko du berarekin. Itzultzaile Zerbitzu Ofiziala izango da agiri hori emateko organoa, nahiz eta testuen estiloa, betiere, Euskal Herriko Agintaritzaren Aldizkariko estilo-arauetara egokitu beharko den. Igorritako testuak ez badakar berarekin horrelako ziurtagiririk, edo hizkuntza ofizialetako bakar batean idatzita badago, Euskal Herriko Agintaritzaren Aldizkariko itzultzaileei egokituko zaie testua itzultzea -betiere Itzultzaile Zerbitzu Ofizialaren arau, erregela eta jarraibide teknikoen arabera-, edo, itzulita daudenean, itzulpena egiaztatu eta zuzentzea.”\n2.– Aldatu egin da Herri Arduralaritzaren Euskal Erakundearen egitura organikoa erabakitzen duen urtarrilaren 9ko 1/1996 Dekretuaren 11. artikuluko b) idatz-zatia. Honela gelditu da testua:\n“b) Itzultzaile Zerbitzu Ofiziala.”\n3.– Aldatu egin da Herri Arduralaritzaren Euskal Erakundearen egitura organikoa erabakitzen duen urtarrilaren 9ko 1/1996 Dekretuaren 13. artikulua. Honela gelditu da testua:\n“13. artikulua.– Itzultzaile Zerbitzu Ofiziala.\n1.– Euskarako Zuzendariordetzari dagokio Itzultzaile Zerbitzu Ofiziala gainbegiratzea eta zuzendaritza-lana egitea, betiere zerbitzua arautzen duten arau espezifikoei jarraituz.\n2.– Dagozkion eginkizunak betetzeko, Itzultzaile Zerbitzu Ofizialak honako atal funtzional hauek izango ditu bere baitan:\na) Itzulpengintza eta Interpretazioa.\nBigarrena.– Arau bidez garatzea.\nBaimena ematen zaio Jaurlaritzako lehendakariorde eta Ogasun eta Herri Administrazio sailburuari dekretu hau garatzeko beharrezko diren xedapen guztiak emateko.\nVitoria-Gasteizen, 2000ko otsailaren 29an.\nJaurlaritzako lehendakariorde eta


PRIBATUTASUN POLITIKAK | ekinharrobia.eus\nJakinarazten dizugu zuk emandako datu pertsonalak Janire El Allali-ren ardurapean tratatzen direla.\nZure ARCO eskubideak erabiltzeko, datuenbabesa@harrobia.net email helbidearen bitartez jarri zaitezke gurekin harremanetan.\nWebgune honetan, interesdunek ematen dizkiguten datuak landuko ditugu, une bakoitzean eskatzen den zerbitzua betetzeko eta webgunean garatzen diren jarduerei, zerbitzuei eta berriei buruzko informazioa eskeintzeko.\nEman dizkiguzun datu pertsonalak gordeko ditugu interesdunak datuak ezabatzea eskatu arte.\nEdozein pertsonak eskubidea dauka jakiteko ea berari dagozkion datu pertsonalak tratatzen ari diren webgune honetan.\nWebgune hau honako komunikazio bide hauek jartzen ditu zure esku, dagozkizun eskubideak erabil ditzazun:


Ponte (kristautasuna) - Wikipedia, entziklopedia askea.\nArtikulu hau ur bedeinkatuaren ontziari buruzkoa da; beste esanahietarako, ikus «Ponte (argipena)».\nAltsasuko Jasokundeko Andre Mariaren elizako pontea.\nPontea ur bedeinkatua duen ontzi bat da, elizaren sarreran egoten dena, kristauek handik eskuko hatzamarrak busti eta aitarena egin dezaten.\nHarrizkoak izan ohi dira ponteak, baina beste material batzuetakoak ere izan daitezke, baita elementu naturalak erabili ere, hala nola maskor handiak, esate baterako Santa Eugenia elizan, Biarritzen; Burlatan, Hondarribian, Donostiako Artzain Onaren katedralean eta hainbat elizatan.\nElizaren sarreran, kanpoaldean (elizatarian) edo barruan (atetik gertu), horma edo zurabe batean egon daiteke. Ohikoena, eskuineko hatz luzea bertan bustitzea da.\nNafarroan, agoten bazterketaren garaian, elizetan ponte berezia izaten zuten eliza batzuetan. Ponte diskriminatzaile hori egon ezean, ezin zuten guztien ponteko ura atzamarrekin ukitu eta makila bat erabili behar izaten zuten.\nBatzuetan egitura beregain eta handiagoa da, bataioak egiteko erabiltzen den eta horri ponte harri edo bataiarri ere esaten zaio.\nEtxeko ur bedeinkatu ontziak ere badaude, elizatik hartutako ur bedeinkatuz bete eta bereziki etxeko ate edo ohearen ondoan, etxetik atera baino lehen edo oheratu nahiz jaikitzean aitarena egiteko.\nAgoten pontea Oloroeko katedralean.\nMaskor erraldoia ponte gisa, Hondarribian.\nEliza kanpoaldeko adibide bat, Azkoitian.\nErrenteriako Niessen enpresak komertzialki egin eta saldutako ponteak, 1931.\n21. mendeko ponte bat, Xabier Egaña artistaren lana, Antezanako elizan.\n↑ «Miguel Unamuno - Laino» www.armiarma.eus . Noiz kontsultatua: 2019-07-07.\n↑ «Agoteak» www.euskonews.eus . Noiz kontsultatua: 2019-07-07.\nBNF: 11991850q (data)


Ekitaldi berezia Joxe Arregi plazan, Euskararen Egunean\nHerria Berriak Ekitaldi berezia Joxe Arregi plazan, Euskararen Egunean\nAurrerapen gisa, azaroaren 27tik abenduaren 3ra bitartean, Pedro Mari Otaño ikastetxeak Euskararen Astea ospatuko du. Astelehenean, lehenengo egunean, Ahobizi, Belarriprest eta Bihotzbero pertsonaiak aurkeztu dituzte; hiru pertsonaia horiek diseinatu dituzten ikasleak saritu dituzte; eta, horrez gain, marrazki horiekin egindako txapak banatu dituzte ikasle, irakasle, guraso zein aitona-amonen artean.\nAstelehenetik igandera bitartean, txapak soinean dituzten kideek konpromisoa hartu dute euskaraz bizitzeko, Ahobiziek hitz eginez, Belarriprestek euskaldunei beraiekin euskaraz hitz egitera gonbidatuz eta Bihotzberoek inguruko euskaldunak euskaraz jardutera animatuz.\nEuskararen Asteak amaiera berezia izango du abenduaren 3an, igandean. Egun horretan, Pedro Mari Otaño ikastetxeak lekuko-aldaketa egingo die herriko gainerako elkarte eta eragileei, euskararen erabilera bultzatzen jarrai dezaten herri osoan zehar. Lekuko-aldaketa egiteaz gain, Galtzaundi euskara elkarteak Tolosaldeko herri guztietan abian jarri duen "TOLOSALDEAN EUSKARAK 365 EGUN!!" ekimenarekin bat egingo da, eta "6" erraldoi bat osatuko da Joxe Arregi plazan, ekitaldira biltzen diren herritar guztiekin.


Lea Artibai Turismoa - Herriak - Ondarroa\nOndarroa 1327an sortu zen hiribildu bezala, “arrantzaleen eta marinelen” herri finkatu bat oinarri hartuta. Erdi Aroan hiribildua esparru harresitua zen eta ustez bost sarrera-ate zituen: Goikokalekoa, Kalehaundikoa, zubi zaharrekoa, Iparkalekoa eta hareatzakoa\nAndra Mari Eliza gotiko berantiar estilokoa da, eta 1480an eraiki omen zen, elizaren kanpoaldea Bizkaiko apainduena da. Bere hormak lorez eta animaliez beteriko apaingarriaz daude apainduta, bertan daude baita ere “kortxeleko mamuak”, flandestar-borgoniar estiloan egindako hamadi irudi eder dira. Erdi Aroko gizarte-klase desberdinak irudikatzen dituzte. Ezkerretik eskumara, erregea, xirularia, arrabitaria, bi erromes, bi soldadu, indudea, erregina, monjea, morroia eta zalduna.\nElizaren korretan edo elizpetik igarotzen bagara bagara bista politak ditugu bertatik, Artibai ibaia, kirol-portua, Zubi Zaharra, kofradia zaharra, Zubi barria,…\nZubiak garrantzitsuak dira Ondarroan, Artibai ibaia igarotzeko. Zubi Zaharra tokirik enblematikoenetakoa da. 1795ean harriz eraiki zuten, 1330etik zegoen zurezko zubi altxagarri zaharraren ordez. Bere ondoan kokatzen da Ondarroako arrantzale-kofradia zaharra, XIV. mendean sortu omen zen. Gaur, beheko aldean, turismo bulegoa dago.\nZaharraren ondoan merkatu-plaza dago, eta oraindik ere, goizetan inguruetako baserritar asko hurrerantzen da eguneko produktuak saltzera.\nBeste zubi garrantzitsu bi dira baita ere Plaiko zubia, Arrigorri hondartzara eramaten gaituen zubi birakaria eta Santiago Calatravak Euskadik egin zuen lehen lana, 1994an inauguratua.\nZubi Zaharra edo Zubi erromatarra, 1953ko urriaren 15ean uholde batek suntsitu ondoren berriztatutakoa da. Beraren alboan Kofradia Zaharra dago\nTxoko lasaia: Antiguako Santutegia\nSantutegi honetan ondarrutarren eta batez ere arrantzaleen zaindari den Antiguako Ama Birjina dago, eta bertako kanpai hotsek buruko gaixoak osatzen ei zituzten.\nOrobat, leku hori ipuin zahar askoren habia da. Baselizaren eta Antigua baserriaren ondoan jarri eta lasaitasuna da nagusi; paisaia ere izugarria da: Saturrarango haitzak, hondartzak eta Gipuzkoako kosta guztia, hau da, Kantauri itsasoa aurrez-aurre.\nLarunbatero meza egoten da eguerdiko hamabietan. Ospakizun egunetan erritmo bereziko kanpai-hotsa entzuten da herritik.\nOndarroako Udaleko webgunea\nOndarroako portuko emakume enpakadorak eginten duten lana bertatik bertara ezagutzeko aukera aproposa da.\nZubi Zaharra eta Kofradia zaharra (Ondarroa)\nAlde zaharrean dago, Artibai ibaiaren gainean. XIV. mendean egurrezko zubi bat zegoen. Baina gaur egunekoaren aitzindaria 1795ean eraiki zuten, erromaniko estiloan.\nLikona Dorrea (Lekeitio)\nErdi Aroko dorre sendo urbano hau, kareharrizko harri landuan eraikia, Likonatar leinu boteretsuarena izan zen, jatorriz Mendexakoa eta Gipuzkoar lurretan botere handia zuena eta behin betiko lur haietan gelditu zena.\nZubi birakaria (Ondarroa)\nPlaiko zubia bezala ezaguna, 1927ko maiatzaren 1ean inaguratu zen Alfontso XIII.aren zaldain birakaria izenarekin. Alamedara garamatzan zubi hau herritik Arrigorri hondartzara joan ahal izateko eraiki zen.\nPietatearen edo Aita eterno baseliza (Ondarroa)\nZubi zaharraren ondoan dago, antzina hiribildutik Gipuzkoako herrietara joateko irteeran. Garai bateko santutxo honen elizpeko arkupetik ibiltariak ibiltzen ziren, eta bidean atseden hartuz, babesa eskatzen zioten Jainkoari.\nMurgildu hirigune historikoan barrena herriaren historia eta itsasoarekin izan duen harremana ezagutzeko. Miretsi Kofradia Zaharra (hasieran arrantzaleei eta horien familiei erlijio-laguntza eta gizarte-sorospena ematea zuen helburu), berari erantsita Zubi Zaharra eta "Itsasontzi etxea".\nOndarroako portu arrantzalea\nBisitatu Kantauri itsasoko porturik garrantzitsuena eta lonja, bertako aniztasuna ezagutzeko: alturako eta baxurako itsasontziak, garabiak, sirena, izotz fabrika, ...\nTraineru, trainerilla eta batel ESTROPADEK garai bateko itsas jardueretan dute sorburua. Hain zuzen ere, arrantzarako erabiltzen zen trainerutik sortu ziren estropadak.\nPatxi Pentsioa (Ondarroa)\nOndarroa herri arrantzaleko herrigunean kokatuta dagoen pentsio txikia.


Kontu korronteen abantaila gehigarriak | Consumer\nKontu korronteek doako kontsulta medikoak eta konponketa- edo txat-zerbitzuak eskaintzen dituzte, bankuetako zalantzak argitzeko.\nKontu korronteak aldatu egiten dira, eta gero eta prestazio gehiago dituzte titularrentzat. Hurrengo artikuluan ikus daitekeenez, doako kontsulta medikoetatik hasi eta etxean laguntza- eta konponketa-zerbitzuez baliatzeko aukerara arte ematen dira. Eta originalenak ere falta dira: kontratatutako kontuari buruzko zalantzak argitzeko txat pertsonalizatu batekin.\nKontuen prestazio berriak\nBanku-erabiltzaile askok sentitzen dute erakunde guztietako kontu korronteak elkarren oso antzekoak direla, eta titularrei ematen dieten errentagarritasunarekin bakarrik bereizten dira. Hala ere, azken urteotan ekarpen berriak egin dituzten diseinuak agertu dira. Helbideratutako ordainagirien zati bat itzultzea, kreditu- eta zordunketa-txartelak doan eskuratzea eta komisiorik ez izatea dira finantza-erakunde gehienek kontuak merkaturatzeko aukeratzen dituzten formatuak.\nKontu korrontea irekitzean gehien ematen diren prestazioak produktu turistikoak eta bidaia-aseguruak dira\nGaur egun, ekarpen gehiago gehitu dira, eta banku edo aurrezki-kutxa bakoitzak prestazio pertsonalizatuak ditu. Nahiz eta oraindik gutxi diren erakunde horiek eskaintzen dituztenak, gero eta kontu gehiagok eskaintzen dituzte duela hilabete gutxi arte pentsaezina zen zerbitzuak. Doako kontsulta medikoak, konponketak edo etxeko laguntza izan daitezke, baina kontratatutako kontuari buruzko zalantzak argitzeko txat pertsonalizatua izateko aukera ere badago.\nHala ere, kontu bat irekitzean gehien eskaintzen dena bidaia-produktu turistiko eta seguruak dira. Lehenengoak, deskontu-linea baten bidez, pakete turistikoak edo ostatuak kontratatzeko, baina baita parke tematikoetara, multiabenturara edo golf-programetara joateko beste espezializatuago batzuk ere. Aseguruei dagokienez -eskaintza tradizional eta errepikaria-, bidaia-polizak eta erosketen babesa dituzte ardatz.\nGizarteko zenbait segmentutarako eskaintzak ere ez dira falta, hala nola 60 urtetik gorakoentzat. Haientzat, zenbait proposamen daude, beheratutako tarifekin bidaiatzeko aukera ematen dutenak, baita hainbat forma-ikuskizunetarako doako sarrerak eskuratzeko aukera ere.\nKontu hauen ekarpen bereziak\nZerbitzu turistikoak, etxerako konponketak edo aholkularitza medikoa dira kontu korronteetako prestazio ohikoenetako batzuk.\nBesteak beste, kontsulta medikoetara etengabe sartzea (eta bigarren iritzia) eskaintzen du Caixaren Irtenbidea Kontuak. Horrez gain, telefarmazia-zerbitzu bat ere eskaintzen du, urtean bi zerbitzu doan dituena, larrialdi-egoeretan etxera bidaltzeko, eta etxeko konponketen kudeaketa: gremio guztietako langileen etxez etxeko laguntza, larrialdietako zerbitzua eta doako joan-etorria, non langileen eta materialen kostua bakarrik ordaindu behar den. Gainera, telefono bidezko aholkularitza espezializatua du, medikoa, juridikoa, nutriziokoa, psikologikoa eta soziala, eta aholkularitza teknikoa etxeko informatika eta teknologian, telefonoz, Interneten edo etxean.\nSabadell Bankuak etxea babesteko aseguru bat eskaintzen die Senior Kontua kontratatzen dutenei, lehen urtean% 10eko deskontuarekin. Saretik zure banka-zerbitzura sartzea ere sartzen da, kontsultak egin eta eragiketak doan egiteko aukera ematen baitu.\nOraindik gutxi dira erakunde horiek eskaintzen dituztenak, baina gero eta kontu gehiagok dituzte zerbitzu gehigarriak.\nHala ere, kontu bat kontratatzen duten bezeroak erakartzeko, produktu turistikoetara jotzen da batez ere, eta, gehienetan, tarifetan hobariak izaten dira. Horixe da Banco Santander-en kasua. Horri esker, titularrek deskontu handiak izango dituzte bidaia-, osasun- eta aisialdi-sektoreetan. Banco Popularraren Con Kontu Korronteak turismo-produktuetan ere jartzen du arreta: bidaia konbinatuetan, egonaldietan eta beste herrialde batzuetako destinoetan% 5eko beherapenak lor daitezke. Eta% 3koa taloitegiak, landa-turismoa, bainuetxeak eta golf programak erosten direnean, oporretarako beste produktu batzuen artean.\nCitibankek doako bidaia-aseguruekin ordaintzen die Todo Cuenta kontua harpidetuta dutenei. Horietan, atzerapena, hegaldia bertan behera uztea eta ekipajea galtzea sartzen dira, eta erosketak babesteko doako poliza bat du.\nIbanestoko Kontu Urdinak doako txat-zerbitzu berezi bat eskaintzen die erabiltzaileei, banku-produktu honi buruz sortzen diren zalantza guztiak argitzeko.\nBBVAren proposamena bezero zaharrenengana bideratuta dago: 59+ Kontua sinatuta dutenek doako zinema-sarrerak eskuratu eta pakete turistikoak prezio murriztuan kontrata ditzakete.\nGazteenei zuzendutako kontuak beste formatu bat dira, eta abantaila gehiago lortzeko aukera ematen dute. Aisialdiko eta prestakuntzako produktu eta jarduera ugaritan eskaintzen dituzte zerbitzuak eta deskontuak. Gainera, kreditu eta zor txartelak dituzte.\nHorri guztiari komisiorik ez izatearen faktore erabakigarria gehitzen zaio, eta, beraz, beste kontu batzuena baino merkeagoa da. Ia finantza-erakunde guztiek dute horrelako produkturen bat, eta batzuetan istripu- edo bidaia-aseguruak ere izaten dituzte osagarri gisa.\netxeko aseguru konponketak kontu osasun-laguntza


Irtenbidea Apple Watch-ek Minnie-rekin eta Mickey-rekin hitz egiteko ordua esaten ez badizu Mac-ekoa naiz\nIrtenbidea Apple Watch-ek Minnie-rekin eta Mickey-rekin hitz egiteko ordua esaten ez badizu\nHilabeteak aurrera doaz eta Magüi Ojeda lankideak atseginago ikusten dut nire burua. Duela ez asko marka berria erosteko pausoa eman zenuen Apple Watch urrezko aluminiozkoa, 2 mm-ko Apple Watch Series 38. Daukanez, pozik dago baina horrek ez du salbatzen erlojuak zenbaitetan buruko minak eman ditzan.\nDuela egun batzuk erabaki zuen pendiente zuen watchOS eguneratzea instalatzea eta zein izan zen bere harridura, prozesu osoa amaitu zuenean erlojua bere iPhone-ak ez zuela aitortzen. Bluetooth bidez lotzen, lotzen, iPhone berrabiarazten eta EZER ...\nEgoera honen aurrean, lanean bila ninduen eta esan zidan ... Pedro! Apple Watch honekin laguntzen didazun behar dut, ezin baitut iPhone-k detektatu. Hainbat egiaztapen egin ondoren, Apple Watch ezarpenak ezabatzea erabaki genuen eta egin lotura berria iPhone-arekin. Honen ondoren, dena ondo zegoen.\nHala ere, egun batzuk geroago niregana hurbildu zen eta esan zidan Mickey eta Minnieren dialak ez zuela erlojua sakatu zuenean esandako ordua adierazten. Konturatu zen Sofía bere alaba ederrak Minnieren hitz egiteko denbora entzutea gustatzen zaiolako ... jejeje Beno, arazo horren aurrean, Lanari ekin genion konpontzeko, baina hainbat saiakera egin ondoren ez genuen irtenbidea aurkitu.\nArratsalde hartan bertan, lankideak mezu bat jaso nuen, dagoeneko konponbidea zuela esanez, eta horrek oso poztu ninduen eta ikusi nuen konponbidea aurkitzea lortu zuela, nahiz eta ezer egin ezin izan nuen. Horregatik guztiagatik horregatik Zuetako batekin gauza bera gertatuko balitz, zer egin zuen kontatzeko artikulu bat egitea erabaki dut.\nKontua da Mickey eta Minnie-k ahozko denbora esateko aukera aktibatzen duzunean ez dela nahikoa Apple Watch-en edo Watch aplikazioan aktibatzea eta hori da erlojuak Internetera konektatuta egon behar du instalatzen duen ahots modulua deskargatu ahal izateko, gero esfera sakatzean ahotsa entzun ahal izateko. Hori dela eta, Magüik egin zuena Apple Watch jarri zuen kablearekin kargatzeko indukzio bidez eta, aldi berean, iPhonea WiFi sarera konektatuta zegoen. Lehenengo saiakera batean ez zuen emaitzarik izan, beraz, Apple Watch ezabatzea eta berriro lotzea erabaki zuen. Horren ondoren, sistemak ahots modulua jaitsi eta instalatu zuen, Mickey eta Minnie esfera dibertigarriak berriro lortuz ahotsarekin.\nArtikuluaren bide osoa: Mac-ekoa naiz » Apple produktuak » Apple Watch » Irtenbidea Apple Watch-ek Minnie-rekin eta Mickey-rekin hitz egiteko ordua esaten ez badizu\nAdrian fernandez esan zuen\nErlojua iphone-aren sare berera lotuta eta konektaturik uzten baduzu, betiere 2.4 ghz-ko banda bada 20 minutu inguru edo ordu erdi batez arazoa konpontzen denean, lehenengo aldiz gertatu zitzaidan eta aurreko hau egin ondoren, arazoa konponduta dago. 10etik 10era.\nErantzun Adrian Fernandez-i\nKaixo Pedro. Beti bezala, zure artikulu bikainetako bat da hau. Herenegun Disneyko pertsonaien gune berriak iritsiko zirela esan zenidan. Ba al dakizu noiz Muxu handi bat. Muxuak\nAurrerantzean ere aholku hauek jarrai ditzakezu berriro hasi eta berriro estekatu aurretik.\nEzin hobea, ez nintzen Minnie edo Mickey ostiralean joan eta erlojua kargatu eta berriro esferak gehituta, ahotsak dagoeneko entzun daitezke. Eskerrik asko\nWWDC, iMac Pro, HomePod eta abarren astea. Mac-eko Mac-eko asteko onena\nApplek iMac eta iFixit mugitzen fitxa berria aurkezten du bere hedapen kitekin


Azkoien eta Erriberri arteko PHT-ren eraikuntzaren esleipena dela eta | Sustrai Erakuntza Fundazioa\nFomento Ministerioak Azvi enpresari Azkoien eta Erriberri arteko AHTko lanak eman diola jakin dugu. Enpresa horrek PP alderdiari legez kanpoko finantzaketarako azpilan batean parte-hartzeagatik ikertzen dute. Ustez, Azpik alderdiari dohaintza nabarmenak ematen zizkion, eta honek enpresari lan publiko eskaintzarekin, Nafarroan lortutako bezalakoak, bueltatzen zion faborea. Ondoren gure salaketa publikoa…\n2018ko maiatzean gaude, eta dagoeneko jaso dugu berria: Adifek (Sustapen Ministeriopean dagoen tren-azpiegituren enpresa kudeatzailea) Azkoien eta Erriberri arteko Abiadura Handiko Trena (AHT/PHT)-ren plataformaren eraikuntza esleitu du.\nDuela gutxi oraingo Nafarroako Gobernuak Sustapen Ministerioari bidali dio ingeniaritza proiektua, non obra teknikoki xedatzen den, nahiz eta esan “AHTko Hitzarmena hautsita zegoela”.\nAHT-ren Proiektu honetan planteatzen da plataforma bat 330 km/orduko trenetarako, Tafallan inola ere geldituko ez direnak.\nZati honek eta esleipen honek zuzen- zuzenean eramanen gaituzte Etxebakoitzeko AHT-aren geltokira.\nObra hau Azvi enpresari esleitu omen zaio. Espainiako historia ezagutzen ez duenarentzat, esan beharra dago enpresa hau agertzen dela Alderdi Popularraren B kontabilitatean diru-emaileen artean, PPko diruzaina Luis Barcenasen paperetan ikusi bezala, Rajoiren mezuak jasotzen zituena adorez ibiltzeko.\nUDEF Delitu Ekonomikoen poliziaren arabera, enpresa multzo batek 12.000 miloi euro jaso zituen administrazio publikoek esleitutako kontratuen bidez, 2011 eta 2012 bitartean.\nIzenak izen, Prestazio Handiko Trena edo Abiadura Handiko Trena edo Espainar Abiadura Handiak, “tren ezin modernoago honek” aurrerapena ekarriko digu Nafarroara. Tamalez, Peralta eta Erriberri arteko AHTren esleipena oharkabean pasarazi nahi izan digute, ikus eta ikas ez dezagun gure begien aurrean gertatzen ari denetik.\nAzkoien eta Erriberri aldera, zer da garestiagoa eta xahutzaileagoa, Prestazio Handiko Trena edo Abiadura Handiko Trena? Denborak bakoitza bere tokian jarriko du.\n← Sustrai EZ da joanen Parlamentuaren Mugikortasunerako Batzordera Nafarroako Erriberak Soriarekiko treneko lotura eskatzen du →


GETARIAKO MUSIKA ESKOLA BERRITZEN ARI DA, ORAIN 'PEPITA ENBIL' IZENA DU - Getariako Udala\nGETARIAKO MUSIKA ESKOLA BERRITZEN ARI DA, ORAIN ‘PEPITA ENBIL’ IZENA DU\nInicio >> GETARIAKO MUSIKA ESKOLA BERRITZEN ARI DA, ORAIN ‘PEPITA ENBIL’ IZENA DU\nGetariako Udala - 19/11/2021 / 12:05:02\n2021/11/22 – 18:30 – EKITALDIA ‘ONGI ETORRI PEPITA’\nGetariako musika eskolari izena aldatu zaio; hemendik aurrera GETARIAKO PEPITA ENBIL MUSIKA ESKOLA ELKARTEA izango da musika etxearen izena.\nPepita Enbil Getarian jaio zen 1918an, bizitza osoan izan zuen musikarekin harreman estua. Donostiako kontserbatorioan ikasi zuen; handik Donostiako Orfeoira egin zuen salto. Eusko Abesbatza eta Eresoinka abesbatzetan aritu zen. Gerora, Parisera joan zen musika ikasketak hobetzera; eta harrez geroztik, operetako abeslari gisa aritu zen munduko txoko ezberdinetan, hala nola, Madrilen, Kuban, Puerto Ricon, Venezuelan, eta Mexikon. Azken honetan, bere familiarekin batera konpainia propioa eratu zuen; eta bertan jaso zuen “Zarzuelaren Erregiña” titulua 1966an.\nIzen aldaketa honen helburuetariko bat herriko musikarien figura berreskuratzea da, eta herri bezala zor zaion omenaldia egitea; bere lana eta figura ezagutzera emanaz. Balioan jarri nahi izan da Getariako herriaren memoria kolektiborako bere ekarpen artistikoa, harrigarria baita zein gutxi ezagutzen den soprano honen figura eta bere bizitza.\nDena den, musika eskolan jada ezaguna zen Pepita Enbil, duela bizpahiru urte haren izena zuen ziklo musikala egin baitzen. Maiatzaren 8 batean ere omenaldia eginez, musika eskolan “Pepita Enbil Musika Eskola” kartela ezarri zen.\nEskutik helduta eginiko bidea izan da orain artekoa, Getariako Udalak, Getariako Mariñak elkarteak eta Getariako Musika Eskolak elkarlanean sustatu, bultzatu eta gauzaturiko ekimena izan da izen aldaketa. Logoa ere berritu da, eta Eneritz Tirados Getariako bizilaguna izan da egilea. Guztiaren ondotik, beraz, ongi etorria emango diogu Pepitari; azaroaren 22an, arratsaldeko 18:30tan ekitaldia izango da musika eskola atarian. Abeslari ezagun honi omenaldia eginez, plaka jarriko da -bere irudiaz eta Eneritz Abruza herritarraren poemaz atondua- eta ikasle, guraso, irakasle, udala, eta beste hainbaten ekarpenekin ekitaldi xumea izango da herritarren gozagarri.


Arraun estropadez beteta dator asteburua - Baleike.eus\nArraun estropadez beteta dator asteburua\nZumaiako Telmo Deun 2018-04-13 11:55\nGipuzkoako Batel Txapelketa jokatuko da bihar eta etzi Pasai Donibanen. Bihar, larunbata, sailkatze estropada izango da, 16:30ean hasita, eta igandean, 10:00etan finalak. Zumaiak zazpi batel aterako ditu bihar. Maila bakoitzetik bihar aurreneko lau sailkatuek jokatuko dituzte finalak igandean, eta beste laurek Federazio Saria.\nBihar bertan, traineru estropada izango da Donostian, eguerdian, 12:30ean. Gipuzkoako Arrantzale Kofradiak 100 urte betetzen dituela eta antolatu da estropada. Han izango da Telmo Deun, bigarren txandan, Donostiarra eta San Pedrorekin lehian. 1. kalea tokatu zaigu... Iazko ligetako sailkapenen arabera osatu dituzte hiru txandak.\nAzkenik, igandean, herrian bertan izango dugu estropada, San Telmoetako Trainerilla sari mitikoa. Emakumezko (VI. edizioa) eta gizonezko (35. edizioa) lehian, honela banatuta: emakumeetan Hernani eta Zumaia txanda batean, eta Orio eta San Juan bestean. Gizonetan, bi Zumaiak batean; Getaria eta Zarautz bestean; San Juan eta San Pedro beste batean; eta Hondarribia eta Orio laugarrengoan. Txanden hurrenkera eta kale zozketa estropadaren aurretik egingo da. 17:00etan hasiko da estropada.\nEta gogoratu, arraun elkartearen zozketa egingo dela estropadaren ondoren. Ohi bezala, Endañeta eta Mardu laguntzaile ditugula, otar eder askoa eta gailu sorta oparoa prestatu dizkigute. Ez galdu aukera azkeneko zenbakiak erosteko!!


Eap - bezeroaren Miniapplet argitaratu @firma v1.0\nBezeroaren Miniapplet argitaratu @firma v1.0\n13 urtarrila 2012\nInteresa duten guztien eskura jartzen osagai berri bat-suitean @firma, bezeroaren produktu barruan MiniApplet v1.0., oraingoa baino askoz arinagoa bezero bati eusten dion sinadura-kopuru mugatua du metodo berriak eman eragiketetarako, sinadura elektronikoa eta sinadura-mota aukera ematen duen honako formatu hauek izango ditu: CAdES, XAdES sortu eta ODF Gurasoengana Joango Zara.\nHemen deskarga daiteke prozesua (eap): http://administracionelectronica.gob.es/ctt/clienteafirma/descargas\nMiniApplet du da aplikazio hori. Hala gertatzen da bezero egiten ez lotuta gako pribatua "edukiontziaren" erabiltzailearen ziurtagiri bat atera behar izatea dago zure pcan. Izan ere, ez du nabigatzailetik irteteko, izenpetzeko datuak bidaltzen dio bezeroari, eta honek itzultzen ere izenpetuta egon beharko dute.\nDu MiniApplet @firma Software librea da erabil daitekeen, aukeratu, eta azpian, GNU lizentzia General Public License 2. bertsioa (GPLv2) edo berriagoa erabiltzen du lizentzia European Software License 1.1 (EUPL 1.1) edo handiagoa.\nHori hala izanik ere, ez miniapplet ordezkatzen @firma osoa metodoak eta funtzionalitate guztiak applet sinatzea eta zifratzea, eta bertsio eguneratua argitaratuko da, 3.3, laster, bateragarria den edo ez dituzten metodoek xgari aurreko bertsioak.\nInformazio gehiago nahi izanez gero, kontsultatu ahal izango du eta deskargak bezero @firma ekimen eta bezeroaren @firma proiektua en la forja CTT.


Never let me go – blogoetak\nZaintzaileak eta emaileak, hasiera-hasieratik sumatzen ahal da hori dela gai nagusia –geroago ikusiko da emaileak organo-emaileak direla.\nKathy H. zaintzaile ari da azken urteetan. Ohi baino luzeago ari, gainera; eskuarki, urte gutxi batzuk zaintzaile jardun eta gero emaile izatera pasatzen baitira.\nKathy H., protagonista ez ezik, istorioaren narratzailea da liburu osoan zehar. Haurra dugu hasieran, nerabea gero. Oso barnetegi berezietan ematen dituzte urte horiek Kathyk eta haren ikaskide Ruth, Tommy eta besteek. Oso barnetegi bereziak, irakurleak sumatu ezin badu ere berezitasun hori zertan datzan, edo, hobeto esan, nondik datorren, zertarako den. Zaindariak –kasu, barnetegiko zaindariez ari gara orain, ez hasieran aipatutako zaintzaileez– oso presente daude denbora guztian, garrantzi handia dute protagonista gazteon bizitzetan… baina arrotz dira, nolabait. Ez da barnetegi arrunta inola ere. Ez dugu oraindik aipatu, baina istorioa hogeigarren mendeko bukaera aldera-edo gertatzen da, Britainia Handiaren hego aldean nonbait.\nBarnetegiko haur eta nerabe horiek haur eta nerabe arruntak dira, haur eta nerabe guztien arazoekin, haur eta nerabe guztien kezka eta ametsekin; haur eta nerabe guztien bizipenak dituzte. Baina, bestalde, liburu osoan zehar sumatzen da haur eta nerabe horien zeregina bizitzan, eta haur eta nerabe horien lekua munduan ez direla munduko haur eta nerabe arruntenak bezalakoak: haur eta nerabe horiek emaile izateko jaio dira, eta hirugarren, gehien jota laugarren organo ematearekin egingo du haienak; emaile izan aurretik, gainera, beste emaile batzuen zaintzaile izan beharko dute, bolada batez.\nOharra: Bidaiaria kexu zen, aurreko batean, gutxi irakurtzen ari zelako, literatura behintzat. Beste zertxobait irakurri badu ere, Kazuo Ishiguro-ren Never let me go da Ternuan hasi eta Panama Hirian bukatu duen liburua, bidaiako lehen eleberria (ingelesez irakurtzeko erronkari egin dio aurre, eta atakatik airos samar irten dela esango luke, alde batera uzten bada zenbat denbora eman duen liburua irakurtzen, noski; eskura zuen bertsio elektronikoa, gaztelaniaz, baina apenas kontsultatu duen). Liburu gomendagarria, zinez: inork nahi balu, bidaiariak utziko lioke irakurtzeko (gaztelaniazko bertsio elektronikoa postaz bidaltzea ere badauka).\nBigarren oharra: Baten batek liburua ez badu irakurri eta irakurtzeko asmoa badu, jakin dezala testu honetan hemendik aurrera spoiler-en bat edo beste aurkituko duela, gerora irakurtzearen plazera zapuztu liezaiokeena. Esanda dago.\nLiburuan oso aurrera joan behar da zaintzaile eta emaile horien nondik norako zehatzak jakiteko. Bidaiariak aitortu behar du berrehun orrialde irakurri ondoren ez zegoela gustura –segurtasun eza dela medio, jakina, ingelesez irakurtzen ari zena ongi ulertzen ari ote zen ez jakiteak sortzen duen segurtasunik eza–, eta Internetera jo zuela informazio bila. Gerora ohartuko zen istorioaren gako garrantzitsuenak aurreraxeago zetozela liburuan.\nLiburuak oso arazo garrantzitsua planteatzen du, haur horiek klonatuak baitira, espresuki sortuak eta landuak beren organoak emanez gizakien bizitzak salbatzeko. Zilegi al da klon batzuk ekoiztea gizakion gaixotasunen sendabidea bermatzeko? Zein baldintzatan? Ingeniaritza genetikoa gizakiak klonatzeko gai den garai bat deskribatzen digu eleberriak, klon horiek bai baitira, izan, dagoeneko, kontatzen digun istorioaren denboran; inolako xehetasun teknikorik eman gabe deskribatu ere (zientziarik gabeko zientzia fikziozko kasu bitxi baten aurrean geundeke, beraz). Klon horien kontakizuna eta ikuspegia jasotzen ditu irakurleak hasiera-hasieratik, klonak direla jakiteke denbora luzez; eta pertsonatzat hartzen ditu, jakina.\nEta barnetegia zer da, zer funtzio betetzen du istorio honetan? Liburuaren bukaeran argitzen da hori ere. Klonatuekin egiten ari dena ez dela onargarria iritzi dion talde batek egindako saio bat da barnetegia, gizarteari erakusteko klon horiek (ia) pertsonak direla, pertsonok bezala sentitzen eta pentsatzen dutela, pertsonok bezala sortzeko gai ere badirela… eta aldarrikatzeko ez dela zilegi garai horretan nagusi den erabilera utilitarista hori. Barnetegiak porrot egiten du, eta haren arduradunek esandako esaldi batean laburbiltzen da porrot horren arrazoi nagusia: “Ez zegoen modurik prozesua geratzeko. Nola eskatuko diozu minbizia sendagarria dela ikasi duen mundu bati, nola eskatuko diozu halako gizarte bati aukera horri uko egin eta atzera garai ilunetara itzultzea?”\nEsan bezala, testuaren lorpen nagusia da irakurlearengan Kathy, Ruth, Tommy eta besteenganako enpatia, samurtasun handi bat sorrarazten duela. Liburua amaitu eta itxitakoan ezinbestekoa da gogoeta: Kathy, Ruth eta Tommy artifizialki sortuak dira, bai, baina pertsonak dira. Eta galderak sortzen dira, bata bestearen atzetik: Zer eskubide dugu ezein helburutarako gizakiak sortzeko? Zer eskubide du inork gizaki horiek, edozein dela ere sortu dituztenen helburua, nahi erara erabiltzeko? Aise sortzen da beste galdera bat, ingeniaritza genetikoak aurki egingo baitu posible honako hau ere (dagoeneko ez baldin bada): Zer eskubide luke gizakiak beste gizaki batzuk à la carte sortzeko, hala nola, azkarragoak, ilehoriagoak, sendoagoak, osasuntsuagoak…? Argi dago gai zaila dela, problema etiko serioak planteatzen dituena.\nGogoetarik gogoeta, bidaiariari gogoa Boston inguruko Concord-eko basoetara hegaldatu zaio, Thoreau eta kidekoen etxeetara. Eta irudikatu ditu XIX. mendeko idazle haiek afalondoko solasaldi luzeetan, esklabutzaren lotsaizunari nola aurre egin eztabaidatzen. Izan ere, Never let me go-k literatura abolizionistatik badukeela pentsatzeko motiborik bada. Literatura abolizionistak bezala, ez du arrazoitzen zergatik dagoen gaizki klonekin egiten ari direna; horren ordez, irakurlearen sentsibilitatea ukitzera jotzen du, sentimenduaz baliatzen da, irakurleak barru-barruan senti dezan klonak pertsonak direla –esklabuak pertsona, eta ez infrapertsona, ziren bezalaxe, hain xuxen.\n03 Erdialdeko Amerika, bidaia, eleberria, giza espeziea, Kazuo Ishiguro, kritika, literatura, Never let me go, zientzia fikzioa\nPanama: istmo baten historia\nAreago, salduko zigutek klon horiek gizakiak sendatzeko erabiliko direla, transgenikoak munduko gosea asetzeko erabil daitezkean bezala. Eta guk gaixo txiroetan, Afrikako goseteaz bezala, pentsatuko diagu. Baina, errealitatean klonak aberatsak eta elitekoak salbatzeko baino ez dituk erabiliko, haiek bakarrik ordaindu ahal izango dutelako. Tarteka txiro bat nola sendatzen duten erakutsiko zigutek, aberats dohatsuei esker, jakina, gure bihotza eta burua beratzeko.\nPertsonak dituk Hego Asian, Afrikan, Hego Amerikan guretzako lan egiten dutenak, arropa josten, sakelekoetarako materiala erauzten edo jakiak ereiten. Horiek ez dituk zientzia fikziozkoak.\nPasa al nauk?\nEz, lasai… guztiz arrazoizkoak iruditzen zaizkidak esaten dituanak, noski.\nIrakurri dudan liburu horretan planteatzen dutena harantzago zoak, baina: gizakia duk klon horiek ekoitzi dituena, gero gizakiaren gaixotasunak sendatzen laguntzeko, organo emateen bidez. Ez ditek planteatzen batere nork eskuratzen dituen organo horiek edo nork ez.\nLiburu osoa klonen ikuspegitik idatzita zegok, eta haiek ez zekitek norentzat egiten dituzten donazioak. Bueno, istorioaren pasarte batean klon horietako baten posiblearen bila abiatzen dituk, baina kontua ez duk aurrera joaten. Posible esaten ziotek liburuan klonaren donazioa jasoko lukeenari edo.\nEta ez du planteatzen, edo aukera ikusten, klonak egin beharrean organoak baino ez egiteko? Horrek ez luke arazo etiko handirik ekarriko, ezta?\nBa ez, ez dik halakorik aipatzen liburuan.\nEsan bezala, klonen bizitza kontatzen dik, haietako baten ahotsaz baliatuz. Barnetegitik irten eta urte batzuk geroago joaten dituk, bisitan (organo emateak atzeratzeko eskatzera, hobeto esan), barnetegiko irakasle/zaindari batzuengana, eta orduan argitzen dituk barnetegiaren nondik norakoak, haren helburua. Baina ez dik organoak ekoiztearen aukerarik aipatzen.\nEta titulua ulertzen badiat, ez dik gogo handirik barnetegi horretara joateko. Bere iritzia aurreratu dik?\nIzenburua, berez, kanta baten izenburua duk, eleberrian garrantzi handia duen pasarte batean, protagonistak sekula izango ez duen umeari kantatzen dion kantaren izenburua.\nIzango dik, noski, esanahi sakonagorik, baina, berez, kanta horretatik zetorrek.


Kategoriak:GuztiakAitorpen informatiboakAtxikipenakBEZBizitza-aseguruakBizkaibaiDatu pertsonalakDohaintzaErroldakEskualdaketakFakturazioaGerorapenakIbilgailuakKatastroOinordetzakOndareaOndasun Higiezinen gaineko Zerga (OHZ)OrokorrakPFEZ (Errenta)SozietateakZerga-BilketaZergadunari arretaZergak nola kudeatuZiurtagiriak Azpikategoria:GuztiakAseguruakAurrezkiaBGAEErrentamenduakEskualdaketakEtxebizitzaJarduera ekonomikoakJarraibideaKenkariak (etxebizitza izan ezik)KudeaketaLan etekinakZerbitzuen gutuna Azpikategoria:GuztiakAldi egozketaAmortizazioaAtxikiriko ondare-elementuakEtekinak nola zehaztuEtekinak zehazteko metodoakEtekinen bakoiztapenaKontseptuaTransmizioak Etiketen araberako bilaketa\nBilaketaren emaitza (62 erregistroak) PFEZ (Errenta)\nEtxebizitza horri lotutako zein gastu ken dezake? Aurreko iturginak bi ordenagailu dauzka jarduera kudeatzeko, eta aldi berean, seme-alabek erabiltzen dituzte hainbat lan egiteko. Ordenagailuak jarduerari atxikitakotzat har daitezke? Hala bada, guztiz ala zati batez atxikitakotzat?\nEnpresaburu batek bere ondarearen barruko ondasunak atxiki dizkio enpresaren ondareari. Zer zenbateko esleitu behar zaie kontabilitatean jasotzean?


Gazteon KZ 47 - Apirila by Elkargoa Leizaola - issuu\nrammstein sa Maider eta gaklaupa sean\neburu? u astle Zer sraart bate ko ma tan â€˜How I Met Your Motherâ€™ Ga me of Th ron es RP G\nApirila / 47. Zbk\nStaff HARREMANETARAKO TELEFONOA: 94 421 30 31\nE-MAILA: gazteonkz@gazteonkz.eu LEGE GORDAILUA: BI - 2845 - 08 POSTA HELBIDEA: 612 Posta Kutxatila, 48080 Bilbo EUSKARAREN ARDURADUNA: Labayru Ikastegia EGILEA: Leizaola Fundazioa - Mediagune HARPIDETZAK: 94 421 30 31 telefonoan. - www.gazteonkz.eu\nSERGIO ETA MIREIA\nBizkaian USOA Lantegiak banatu du\nAraba eta Gipuzkoan\nEGUNON banaketa zerbitzuak banatu du\nLaguntzaileak: KULTURA SAILAK (KULTURA SAILA HIZKUNTZA POLITIKARAKO SAILBURUORDETZA) DIRUZ LAGUNDUTAKOA\nEl ka r l ane an:\nEuskarari buruzko albisteak:\nEgin zaitez harpide! GazteON KZ etxean hilero doan jaso nahi baduzu, bidal ezazu ondorengo kupoia honako helbidera: 612 Posta Kutxatila. 48080 Bilbo, edo idatz ezazu gazteonkz@gazteonkz.eu posta helbidera, zure izen-deiturak, helbidea, telefonoa eta posta elektronikoa adieraziz. ABIZENAK: _________________________ IZENA: __________ E-MAIL: ____________________ TELEFONOA: _____________ HELBIDEA: ____________________________________________ HERRIA: _________________________________________________ P.K.: __________________\n. . . e ta g a u p a s a k la s e a n\nBERRIAK - BERRIAK\nIzen berria, erronka berriak Topaguneko kideek gizarte mugimendu modura artikulatzen jarraitzeko kohesioan eta gizarte eraginean lehentasunak jartzea erabaki dute, Durangon egindako Batzar Nagusian. Horrela, beste hainbat neurriren artean, federazioaren izena bera aldatzea erabaki da; aurrerantzean Euskaltzaleen Topagunea izena izango du Euskal Herriko euskaltzaleak batzen dituen mugimenduak. Topaguneak bere jardueraren muinean jarri du euskaltzaleak aktibatzea eta gizarte mugimenduan antolatzeko eginkizuna.\nIzan ere, 2012an hiru urteko hausnarketaldia amaitu dute Topaguneko kideek. Azken urteotako gogoetarekin hasitako eraldaketan sakontzen jarraitzeko urtea izaten ari da 2013 urtea. Oinarriak Urtearen balorazioa egiterakoan, 2012ko azaroan Bilbon egindako Topagunearen Bigarren Kongresua azpimarratu du Mikel Irizar presidenteak. "Federaziotik Mugimendura" izenburupean egindako Biltzarrarekin gogoeta garaia itxi eta ekintzetan sakontzeko garaiari ekitea ekarri duela nabarmendu du. Ildo berean, 2013ko Kudeaketa Planean jasotako helburu eta jarduera nagusiak aurkeztu dituzte Topaguneko ordezkariek eta batzarrak onartu egin ditu. Erronkak heldu\nâ€œFederaziotik Mugimenduraâ€? biltzarraren aurkezpena\nHorrela, 2012an garatutako lan ildoez gain, euskaltzaleen ekimen eta eragina handitu, mugimenduaren transmisio eta barne prestakuntzan inbertitu eta Topaguneak abian dituen jarduerei eutsiz, bere eragina areagotzea izango dira mugimenduaren urteko erronka nagusiak. Era berean, erakundearen erronka izango da aipatutako apustu guztiei heldu ahal izatea, egoera ekonomikoaren zailtasunak gaindituz. Testuinguru ekonomiko honetan, gizarte ekimenaren garrantzia inoiz baino handiagoa dela nabarmendu da batzarrean eta babesa areagotzeko eskaria egin die mugimenduak herritar eta erakundeei.\nTelesailetan oinarritutako bideo-jokoak Dexter (PC, iPhone, Xbox360, PS3) Normalean, bideo-joko mota honen protagonista polizia izan ohi da, baina, kasu honetan, Dexterrek, Miamiko atal horretan lan egiteaz gain, bere aisialdian ere kriminalak bere kabuz hiltzen ditu. Bideo-joko honi esker, Dexterren azalean sartu ahal izango zara, baina kontuz ibili behar duzu, inork ez baitzaitu ikusi behar nola hartzen duzun justizia zure eskutik. Esanguratsua da protagonistaren ahotsa mantendu egiten dela jokoan, hau da, Michael C. Hall aktoreak grabatu du joko osoa, sinesgarritasun handiagoa emateko istorioari. Gainera, joko hau iPhone eta iPad plataformetan integratu da PCetan baino lehenago.\nGame of Thrones RPG (Xbox 360, PlayStation 3, PC) Telesaila ikusi dutenek ez dute oso ondo jaso joko honen emaitza; grafikoak ez dira espero bezain onak, eta jokalariak hainbat muga aurkitzen ditu 30 ordu hauetan. ‘ Game of Thrones’ jokoa liburuaren lehenengo atalean oinarrituta dago, baina pertsonaien itxura eta mugimenduak HBO kate estatubatuarrak emititzen duen telesailetik hartu dituzte. Joan den urteko udan jarri zuten salgai, baina kritikak ez dira oso positiboak izan; hala ere, salmenta ugari izan zituen lehenengo asteetan. Cyanide taldeak garatu du jokoa, eta Warner Bros enpresa arduratu da banaketaz.\nThe Simpsons: The Game (Xbox 360, PSP, PS3, Wii, DS) Hamaika aldiz egokitu dute ‘ The Simpsons’ telesaila, baina bideo-jokorik arrakastatsuena ‘ The Game’ izenekoa izan da. Adituek kritika positiboa egin dute, eta salmentak errentagarriak eta arraskatatsuak izan dira. Familia horiak bizirik jarraitzen du; hori erakutsi du, behinik behin, azken joko honek. Egun, plataforma berrietara egokitzen jarraitzen dute, baina jokoa 2007an sortu zen EA Games taldearen eskutik. Ahotsak, jarraibideak eta testuak gaztelaniaz edo ingelesez aukeratu ditzakezue, eta, gainera, telesailaren umore kutsua ondo islatzea lortu dute.\n‘How I Met Your Mother’ Telesail honek arrakasta eta ospe izugarria izan du azken hamarkadan. 2005ean estreinatu zen, eta oraindik ere jarraitzaile zintzoak ditu. Protagonistaren seme-alaben ama nor ote den ez du askorik inporta, nahiz eta hasieran gai hori izan telesailaren muina. ‘How I Met Your Mother’ telesaioko protagonistak dira ardatz nagusia; izan ere, beraiek dira astero distirarik handiena dutenak, eta hainbat istorio eta arazo bizi dituzte, beti umore-kutsuarekin. Azken denboraldia\n: B A L O R A Z I OA\nDatorren urtean bederatzigarren denboraldia emitituko dute, baina oraindik zortzigarrena ez da bukatu. Maiatzean oporrak hartuko dituzte. Dena dela, baieztatuta dago datorren denboraldia azkena izango dela, eta, horrela, betiko agur esango digu lagun-talde bitxi honek.\nProtagonista ospetsuena Barney Stinson (Neil Patrick Harris) da, “legendary” leloa duena.\n‘Más Que Amigos’ Ez zuen ibilbide luzea izan telebistan ‘Más Que Amigos’ telesailak; Telecinco katean emititu zen 1997tik 1998ra bitartean, eta urtebete baino gutxiago iraun zuen. Guztira, bi denboraldik osatu zuten saioa, eta, audientzia eskasa izan zuenez, proiektua bertan behera geratu zen. Aktoreen zerrenda Alabaina, saio honetatik pasatu ziren aktore askok arrakasta dute gaur 6 egungo zineman eta B A L O R A Z IOA : pantaila txikian; adibidez, bertan daude Melanie Olivares (‘Aída’), Ana Risueño (‘Gran Reserva’), Paz Vega edo Alberto San Juan, besteak beste. Kasu honetan, protagonistak 20-30 urte bitarteko gazteak ziren. Arazo pertsonal edo profesionalak zituzten arren, beti elkartzen ziren taberna berean lagunei beren bizitzen berri emateko.\nMarokoko iparraldean dago, CĂĄdizetik oso gertu; baina hara iristeko itsasontzia edo hegazkina ezinbestekoa da. Aldaketa kulturala nabaria da, baina arabiarra izan arren, Tangerren erlijio eta pentsaera deberdinetako jendea dago, eta herrialde arabiarreko beste hirietan baino irekiagoak dira. Ozeano Atlantikoaren ertzean dago, eta bertako hondartzetan murgiltzea gozamena da udan.\nHerkulesen Haitzuloa LO EGITEKO:\n13 eurotik gora pertsona bakoitzeko\nw w w. b o o k i n g . c o m\n80 â‚Ź inguru (joan etorria) w w w. r y a n a i r. c o m\nNekropoli puniko erromatarra\nKasbah Ahora eramateko:\nEuskara sustatzeko grabatutako azken bideo laburren artean, badago esaera zaharretan oinarritutako bat. Bideoaren esaldi batzuk aukeratu ditugu; osorik ikusi nahi baduzu, sar zaitez Youtube sarearen hurrengo estekan:\nhttp://youtu.be/b9fkdVNFLIQ Edo Youtube-ren bilatzailean “leizaola fundazioa esaera zaharrak” Gainontzekoek huts egiten hitzak sartu. dutenean ohar tzen gara bakarrik,\nBurua ez duzu erabiltzen, ez duzu pentsatzen\ngure akatsak ez ditugu onartzen\nkontroZure mugan gertatzen dena ta daiteke latzen ez baduzu, edozer ger\nAzken bi urteetan Euskonbola ekimena antolatu du Leizaola Fundazioak Euskadiko zenbait herri eta gunetan (Andoain, Portugalete, Bilbo…). Parte hartu nahi izan duen edonor gerturatu da tonbola bitxi honetara; eskatu dugun gauza\nrazoia , baina ar a d a e ir n a o - Ir ribar re zaitudalak e it a m , a zu zar\nratzen nau - Zure begien distirak zo\nbakarra da hitz goxo edo maitasun esaldi bat idaztea gure txarteletan, eta horren truke tiket bat hartuko duzue, non sari zoragarriak aurkituko dituzuen. Maitasun esaldien artean hauek izan dira on edo deigarrienetariko batzuk:\n- Ezagutzen d itudan gauza guztien gainetik polite na zara, mait ea\nk esaten du: - Nire burua ire zaio?”, eta n ta r o p in ri o n “ ” : “zuri leloa bihotzak dio\nAste Santua joan da, baina ziur urtean zehar ihesaldiren bat egiten duzula zure herri edo hiritik kanpo. Asteburu edo ihesaldi labur hauetarako maletan zer sartu behar dugun jakitea zaila izaten da askotan; horregatik, zerrenda bat egingo dugu, ezinbestekoak diren zenbait gauza proposatuz. Asteburu baterako bagaia ez da pisutsua ezta handiegia izan behar; funtsezkoa den arropa eta gehigarriak eramango ditugu, besterik gabe.\n- J aka; or ai n d ik e gu r al d i a ez d a o so b er o a - Bizpahiru kamiseta, kolore eta estilo desberdineko ak - Pr akak ed o go n a - Ero so ibiltzeko oinetako ak, eta janzteko beste batzuk - N ezeserra, hi gienerako gauzaeki n - Sakel ako are n edo b estel ako tr esn en kargado rea - Eg u zki - betau r r eko ak; g ar ai ho n etan eguzki -i zp i ak ezero soak iz an dai tezk e - Eu r i tako a; ag i an er ab i l i e gi n b eh ar ko d uz u . Tol es gar r i a b ad a, h ob eto - Arrop a z iki na sartz eko p asti ko zko po l tsa - Po lts a txi ki eta ero soa\nIzenak airean Nahi duzun testua idatzi; ondoren, zure aurrean agertuko dira idatzitako hitz horiek, eta pantailan zehar mugituko dira, flotatzen egongo balira bezala. Klaseko edozein aurkezpen dinamikoago bihurtzeko balio dezake. Anima zaitez eta froga ezazu! http://boing.urugate.com/\nBolak harrapatu Joko hau ez da erraza, eta, denbora igaro ahala, zailtasuna handiagoa izango da. Goitik erortzen diren bola handiak ukitu behar dituzu; oso azkar doaz eta etengabe biderkatzen dira. Dena dela, bola hauek oztopoak dituzte, bolatxo txikiek zaildu egiten baitute beraien erorketa. http://boing.urugate.com/pachinko.swf\nle h e n o r ai n Modeloa:\nVolvo C30 Bi r mo ld a ke t a n gas tatu tako di r ua: www.maxituning.es\n3. 500 â‚Ź\nAPIRILA ARABA 04/09 Dover – Helldorado aretoa (Gasteiz) 04/13 El Canijo de Jerez – Jimmy Jazz aretoa (Gasteiz)\nGIPUZKOA 04/13 Nick Lowe – Principal Antzokia (Donostia) 04/20 Berri Txarrak –Kursaal (Donostia)\nBIZKAIA 04/06 Def Con Dos – RockStar Live (Barakaldo) 04/11 Taxi – RockStar (Bilbo) 04/19 Rammstein – BEC (Barakaldo)\nNAFARROA 04/13 Rosa López – Baluarte Aditorium (Iruña)\nLordi – Totem aretoa (Iruña) 04/27 Los Secretos – Merngo Music Club (Iruña)\nAries (MARTXOAK 21-APIRILAK 20) Familiarekin txango bat egingo duzu; ez zara oso pozik bueltatuko.\nAquarius (URTARRILAK 21-OTSAILAK 18) Gehiegi ikasi duzu hil honetan. Etxetik atera eta ondo pasa; bada garaia!\nTaurus (APIRILAK 21-MAIATZAK 20) Albiste onak jasoko dituzu oso laster, etorkizun profesionalarekin lotura dutenak.\nPiscis (OTSAILAK 19 - MARTXOAK 20) Diskoteketan ligatzeko aukera ez duzu galduko; arrakasta izugarria izango duzu.\nGemini (MAIATZAK 21-EKAINAK 20) Telebistan jarraitzen duzun saiorik gogokoena arriskuan dago.\nLeo (UZTAILAK 21 - ABUZTUAK 23) Familiako kide batek konfidentzia berezia egingo dizu.\nCancer (EKAINA 21-UZTAILAK 20) Bikotekidarekin ika-mika sutsua izango duzu; agian, ez du konponketarik...\nVirgo (ABUZTUAK 24 - IRAILAK 23) Lankideekin bilduko zara, beharrezkoak diren aldaketa batzuk proposatzeko.\nSagitarius (AZAROAK 24 - ABENDUAK 23) Etengabe xahutzen duzu dirua beharrezkoak ez diren gauzetan; kontrol gehiago behar duzu.\nLibra (IRAILAK 24-URRIAK 23) Oso hurbil duzun pertsona batekin are harreman estuagoa izango duzu.\nCapricornius (ABENDUAK 24 - URTARRILAK 20) Azterketek bizitza normala egiteko aukera kenduko dizute, baina ondo aterako dira.\nScorpius (URRIAK 24-AZAROAK 23) Bikotekideari espazioa utzi behar diozu; ez izan astuna!\nCareyren lan berezia Mariah Carey abeslariak disko berria kaleratuko du maiatzean; oraindik ez du data finkorik eman, baina ‘American Idol’ saioko epaileak zenbait ekoizlerekin prestatu du bere hurrengo lana. Abestien zerrenda ez du ezagutzera eman, baina, ziurrenik, ‘Triumphant’ edo ‘Almost Home’ kantak tartean izango dira.\nC an’t you u nde rst an d us? Loo k at t hi s! EUSK ARAZ\nMartxoa / 46. Zbk\nX X X X\nTerrasauro - El Valle de los Dinosaurios: (QHVWHFDPSDPHQWRSDOHRQWROyJLFRFRKDELWDQ      DOJXQDVGHODVHVSHFLHVGHGLQRVDXULRVPiVOODPDWLYDV         4XLHQHVQRVYLVLWHQSRGUiQFRQRFHUVXIRUPDGHYLGD          DFRPSDxDGRVGH´FXDWURHVSHFLDOLVWDVµ   \n           \nGazteon KZ 47 - Apirila


Elgoibarko Garagardo Azoka — Debabarrena turismo\nElgoibarko Garagardo Azoka\nElgoibarko Garagardo Azoka https://www.debabarrenaturismo.com/eu/agenda/elgoibarko-garagardo-azoka https://www.debabarrenaturismo.com/logo.png\nElgoibarko Maala Parkeak ostiraletik igandera bitartean -irailak 15etik 17ra- V. Sanlo eskubaloi taldeak antolatutako Garagardo Azoka hartuko du. Helburua da kirol talde hark datorren denboraldirako ahalik eta diru gehien biltzea.\nAurreko edizioetan bezala, azoka gunera gerturatzen diren bizilagun zein bisitariek garagardo mota desberdinak dastatzeko aukera edukiko dute. Zortzi garagardo mota desberdin eskainiko dira, baita janaria ere, hala nola, txerri-ukondoa, oilaskoa, saltxitxak, patata frijituak...\nZuzeneko musika, dantzaldia eta pintxo-pote\nGaragardoa edateaz gain, azokara hurbiltzen direnentzat makina bat jarduera antolatu dituzte; esaterako, zuzeneko musika, dantzak, edota pintxo-potea. Era berean, urtero egin ohi den bingo soildarioan parte hartu ahal izango da. Bertan jasotzen den diru-kopuruaren %60 Alimentu Bankura bideratuko da. Beste %40a, berriz, sarietara.\nFesta biribiltzeko, igandean paella erraldoi bat prestatuko da. Bost eurotan salduko dira, azokan bertan, dastaketa egiteko txartelak.\nSANLO BEER FEST 2017. EGITARAUA:\nOstirala, irailak 15\n18:30 azokaren irekiera eta inaugurazioa\n19:00-20:00 Pintxo-potea, ganbak plantxan. Musika zuzenean.\nLarunbata, irailak 16\n12:00 Pintxo-pote, muskuilua tomatearekin.\n12:00 Sanloko beteranoen arteko eskubaloi norgehiagoka udal kiroldegian.\n14:00 Jokalari beteranoen arteko bazkaria azokan.\n22:00 Kontzertua eta bingo solidarioa.\nIgandea, irailak 17\n14:00 Herri bazkaria (paella)